Προλεταριακή Σημαία: Φεβρουαρίου 2011\nΣυνέντευξη με μετανάστη στην ΠΣ\nΣτον έβδομο όροφο του Εργατικού Κέντρου Θεσσαλονίκης βρίσκεται σε εξέλιξη η απεργία πείνας 50 μεταναστών. Διεξάγουν τον αγώνα τους σε συντονισμό με άλλους 250 μετανάστες στην Αθήνα διεκδικώντας το στοιχειώδες δικαίωμα στη ζωή και στην εργασία σε μία χώρα όπου ήδη ζουν πολλά χρόνια. Ο Ambesamad είναι ένας απ’ αυτούς. Απάντησε πρόθυμα στις ερωτήσεις μας, εκφράζοντας τις απόψεις και των υπόλοιπων απεργών.\nΠ.Σ.: Ποια είναι η κατάστασή σας σήμερα, σε ποια μέρα απεργίας πείνας βρίσκεστε; Ποια είναι η καθημερινότητα σας εδώ;\nΑπάντηση: Καταρχάς σας ευχαριστούμε που είστε σήμερα εδώ και που ενδιαφέρεστε για τον αγώνα μας. Βρισκόμαστε στην 30ή μέρα απεργίας πείνας, είναι φανερό ότι έχουμε κουραστεί και έχουμε χάσει βάρος. Ωστόσο συνεχίζουμε, δεν πτοούμαστε από τις μέρες που περνάνε. Θα φτάσουμε μέχρι τη νίκη.\nΕκδήλωση υποστήριξης και αλληλεγγύης στους αγώνες ενάντια στους Χ.Υ.Τ.Α.\nΣτην κατάμεστη από κόσμο -καθισμένο και όρθιο- αίθουσα του Συλλόγου Τραπεζοϋπαλλήλων, στην οδό Σίνα, στο κέντρο της Αθήνας, πραγματοποιήθηκε το απόγευμα της Δευτέρας 14 του Φλεβάρη η εκδήλωση – συζήτηση που καλούσαν οι οργανώσεις και συλλογικότητες της Αριστεράς για την υποστήριξη και την αλληλεγγύη στους αγώνες των κατοίκων ενάντια στους Χ.Υ.Τ.Α. Την εκδήλωση κάλεσαν και συνδιοργάνωσαν οι ΑΚΟΑ, ΑΝΤ.ΑΡ.ΣΥ.Α., ΑΡΑΝ, ΑΡΑΣ, Δίκτυο για τα Πολιτικά και Κοινωνικά Δικαιώματα, Ε.Ε.Κ. ΚΚΕ(μ-λ), ΚΟΕ, Κόκκινο, Κομμουνιστική Ανανέωση, Μέτωπο Αλληλεγγύης και Ανατροπής, ΝΑΡ, ν.ΚΑ, Νεολαία Συνασπισμού, Ξεκίνημα, ΟΚΔΕ-Σπάρτακος και ΣΕΚ.\nΣΕ ΠΟΛΙΤΙΚΕΣ ΔΙΩΞΕΙΣ ΠΡΟΧΩΡΕΙ ΤΟ ΠΤΑΙΣΜΑΤΟΔΙΚΕΙΟ ΘΕΣΣΑΛΟΝΙΚΗΣ, ΕΝΑΝΤΙΑ ΣΤΟ ΣΥΛΛΟΓΟ ΣΠΟΥΔΑΣΤΩΝ ΤΟΥ ΚΡΑΤΙΚΟΥ ΩΔΕΙΟΥ\nΟ σύλλογος σπουδαστών ΚΩΘ έχει κινητοποιηθεί τον τελευταίο χρόνο πολλές φορές με καταλήψεις ενάντια στην επιβολή διδάκτρων και στις περικοπές και έχει στριμώξει τη διοίκηση του Ωδείου. Η δίωξη αυτή, που ποινικοποιεί το συνδικαλισμό, δείχνει τη «δημοκρατία» που προσφέρει η αστική ταξη, αλλά και την πολιτκή ήττα στο να πείσει για το αναγκαίο της λιτότητας. Η τρομοκρατία δεν θα κάμψει το λαϊκό και πανεκπαιδευτικό κίνημα, αλλά θα το ριζοσπαστικοποιήσει περισσότερο. Να κάνουμε την υπόθεση των διώξεων υπόθεση των μαζικών χώρων της πόλης και του φοιτητικού κινήματος, να δείξουμε την αλληλεγγύη μας απέναντι στην τρομοκράτηση! Ακουλουθεί η ανακοίνωση του συλλόγου σπουδαστών:\nΤην Παρασκευή 18/02/2011 δύο από τους σπουδαστές του Κρατικού Ωδείου Θεσσαλονίκης λαμβάνουν κλήση από το Πταισματοδικείο Θεσσαλονίκης για να «δώσουν εξηγήσεις σχετικά με την κατάληψη». Στις κλήσεις δεν διασαφηνίζεται σε ποια κατάληψη αναφέρονται, να σημειωθεί εδώ ότι ο σύλλογος σπουδαστών έχει προβεί σε τέσσερεις καταλήψεις από τον Μάη του 2010 και σε διάφορες άλλες κινητοποιήσεις, με αιτήματα οικονομικού, διοικητικού και εκπαιδευτικού χαρακτήρα.\nΚάλεσμα για αλληλεγγύη στους εξεγερμένους λαούς\nΗ τελική πρόταση του ΚΚΕ(μ-λ) που έχει σταλεί στις Αριστερές οργανώσεις είναι η εξής:\nΜΑΖΙΚΑ να εκφράσουμε την αγωνιστική μας αλληλεγγύη στους εξεγερμένους αραβικούς λαούς που μάχονται για την ανατροπή των αντιδραστικών και τυραννικών καθεστώτων.\nΝα καταδικάσουμε τους ιμπεριαλιστικούς σχεδιασμούς στην περιοχή, των ΗΠΑ και της ΕΕ.\nΝα απαιτήσουμε την απεμπλοκή της χώρας από τα ιμπεριαλιστικά σχέδια στη Μέση Ανατολή.\nΣυγκέντρωση στα Προπύλαια την Πέμπτη 3 Μάρτη στις 6 μ.μ.\nΓια ένα σύνθημα του ΠΑΜΕ στην υγεία\nTο ΠΑΜΕ στον χώρο της υγείας εδώ και αρκετά μεγάλο χρονικό διάστημα προβάλλει ιδιαιτέρα έντονα, για να αιτιολογήσει τη διαχωριστική του γραμμή, τα συνθήματα περί «κατάργησης επιχειρηματικής δράσης για την υγεία, αποκλειστικά δημόσιο σύστημα υγείας».\nΣτη βάση αυτή δεν συνεργάζεται, δεν συνυπογράφει πλαίσια, οργανώνει ξεχωριστές συγκεντρώσεις, καταγγέλλει τις κινητοποιήσεις σαν συντεχνιακές, όπως π.χ. πρόσφατα η Παπαρήγα στη Βουλή, με αφορμή την κινητοποίηση των γιατρών. Μόλις πρόσφατα, κριτικάροντας τα 12 σημεία συμφωνίας του Αγωνιστικού Μετώπου στους γιατρούς, έλεγαν από τις στήλες του Ριζοσπάστη ότι πρόκειται για «ένα πλαίσιο που σε κανένα σημείο δεν κάνει την παραμικρή αναφορά στην κατάργηση της επιχειρηματικής δράσης στην υγεία και στο να είναι όλοι οι γιατροί δημόσιοι υπάλληλοι με πλήρη αποκλειστική απασχόληση, και που κατά συνέπεια δεν ακουμπά τη ρίζα του προβλήματος που είναι η εντεινόμενη εμπορευματοποίηση της υγείας με την επιβολή χαρατσιών σε βάρος των λαϊκών στρωμάτων».\nΣΤΗΝ ΚΑΘΗΜΕΡIΝΗ ΕΠΙΘΕΣΗ ΜΟΝΟΔΡΟΜΟΣ Ο ΑΓΩΝΑΣ\nΣτην εποχή του Μνημονίου και της λιτότητας, που στον βωμό της κρίσης χτυπιούνται καθημερινά όλο και περισσότερα δικαιώματα και κατακτήσεις, το ΤΕΙ Πειραιά δε μένει ανέπαφο.\nΈτσι φτάσαμε στο σημείο οι έκτακτοι καθηγητές του Ιδρύματος να είναι απλήρωτοι απ’ την αρχή του ακαδημαϊκού έτους. Κατόπιν αυτού, προχώρησαν σε επίσχεση εργασίας διεκδικώντας τα αυτονόητα, δηλαδή τα δεδουλευμένα τους. Πάνω στη λογική κλιμάκωσης του αγώνα αποφάσισαν στη Γενική τους Συνέλευση την κατάληψη της σχολής από τις 15 μέχρι 18 Φεβρουαρίου. Πράξη που στηρίχτηκε αρχικά από το ΠΑΜΕ το οποίο στη συνέχεια αποχώρησε λέγοντας ότι διαφωνεί με τέτοιες λογικές. Ο σπουδαστικός σύλλογος ΣΤΕφ ΤΕΙ Πειραιά στην Γενική Συνέλευση στις 16/2 που κάλεσαν οι Αγωνιστικές Κινήσεις, η ΕΑΑΚ, η ΑΡ.ΕΝ. και σπουδαστές από το χώρο της αναρχίας (απουσίαζαν ΔΑΠ, ΜΑΣ-ΚΝΕ και αποχώρησε η ΠΑΣΠ) αποφάσισε ομόφωνα κατάληψη της σχολής μέχρι τις 18/2 στα πλαίσια στήριξης των έκτακτων καθηγητών, αλλά ανοίγοντας και ζητήματα του Νόμου Πλαισίου, διεκδίκησης ολοκλήρωσης της εξεταστικής με ανθρώπινους όρους και καμία μείωση των διδακτικών ωρών που αποφάσισε η διοίκηση.\nΣυζήτηση για τους Συλλόγους Γονέων στο «Εκτός των Τειχών»\nΟι Σύλλογοι Γονέων να γίνουν κύτταρα οργάνωσης του λαού\nΤο Σάββατο 19 Φλεβάρη έγινε στο Βιβλιοπωλείο «Εκτός των Τειχών» μια πρώτη συζήτηση γύρω από το ρόλο και το χαρακτήρα των Συλλόγων Γονέων μέσα στο σκηνικό που διαμορφώνουν στα σχολεία οι συγχωνεύσεις και τα σχέδια του Υπουργείου Παιδείας. Στη συζήτηση συμμετείχαν αρκετοί γονείς, μέλη Δ.Σ. Συλλόγων Γονέων και όχι μόνο, αλλά και εκπαιδευτικοί. Κοινή ήταν η γνώμη ότι η συζήτηση και η ανταλλαγή εμπειρίας και απόψεων βοήθησε και ότι είναι ανάγκη να υπάρχει ένας καλύτερος και συχνότερος συντονισμός.\nΣε γενικές γραμμές οι κατευθύνσεις που αναδείχτηκαν ήταν οι εξής:\nΟι Σύλλογοι Γονέων αποτελούν, ουσιαστικά, μορφές οργάνωσης του λαού γύρω από τα θέματα της εκπαίδευσης. Στις δύσκολες εποχές που ζούμε, με την ανεργία, τη λιτότητα και την ανέχεια να τσακίζουν κόκαλα, οι Σύλλογοι Γονέων μπορούν να γίνουν σημεία αναφοράς για μεγάλα κομμάτια ενός λαού ο οποίος αποδεικνύει καθημερινά ότι δεν έχει σκοπό να δεχτεί αδιαμαρτύρητα την πρωτοφανή επίθεση που γίνεται στα δικαιώματά του. Ενός λαού που αντιλαμβάνεται όλο και περισσότερο ότι μόνο παλεύοντας συλλογικά θα μπορέσει να υπερασπιστεί τα στοιχειώδη του δικαιώματα.\nΚαθώς ξετυλίγεται η επίθεση στην πρωτοβάθμια και στη δευτεροβάθμια εκπαίδευση με αιχμή τις συγχωνεύσεις-καταργήσεις των σχολείων, ξεσπούν και οι πρώτες αντιδράσεις τόσο στις γειτονιές της Αθήνας όσο και σε πόλεις και χωριά όλης της χώρας. Βύρωνας, Χαλάνδρι, Ελευσίνα, Πειραιάς, Ηλιούπολη, Θεσσαλονίκη, Αγρίνιο, Μεσσηνία, Έβρος -και ο μακρύς κατάλογος συνεχίζεται... Τα Καλλικρατικά Δημοτικά Συμβούλια έρχονται να πάρουν θέση και να καταθέσουν τις δικές τους προτάσεις ύστερα από απαίτηση του υπουργείου Παιδείας, προκειμένου τον ερχόμενο Σεπτέμβρη να είναι όλα έτοιμα για τη λειτουργία του νέου χάρτη στην πρωτοβάθμια και δευτεροβάθμια εκπαίδευση. Ένας νέος χάρτη, από τον οποίο θα απουσιάζουν εκατοντάδες σχολεία και ο οποίος θα αποτυπώνει τα καινούργια σχολεία-γκέτο όπου θα στοιβάζονται οι μαθητές.\nΈνα χαρακτηριστικό των αντιστάσεων που ορθώνονται ενάντια στις συγχωνεύσεις-καταργήσεις είναι η μαζική συμμετοχή των γονιών και ο συντονισμός των συλλόγων γονέων, ακόμη και σχολείων τα οποία δεν συγχωνεύονται. Οι σύλλογοι γονέων και οι τοπικές ΕΛΜΕ είναι οι φορείς οι οποίοι για την ώρα τραβάνε το μεγαλύτερο κομμάτι της αντιπαράθεσης, με κάποιες εξαιρέσεις στις οποίες συμμετέχουν με τις κινητοποιήσεις τους και οι μαθητές.\nΕκλεισαν οι κινητοποιήσεις των εργαζόμενων στην Ιντρακόμ\nΜε μια συνέλευση που δεν πραγματοποιήθηκε λόγω έλλειψης απαρτίας, στις 15 Φλεβάρη, έκλεισαν οι κινητοποιήσεις των εργαζόμενων της Ιντρακόμ ενάντια στις αποφάσεις της διοίκησης για 100 απολύσεις και μειώσεις μισθών περίπου 10% με ατομικές συμβάσεις. Οι δύο 48ωρες απεργίες στις 1-2 και στις 9-10 Φλεβάρη δεν ήταν αρκετές για να αναγκάσουν την αποφασισμένη εργοδοσία να κάνει πίσω.\nΗδη από την προηγούμενη της συνέλευσης η εταιρία κινητοποίησε γρήγορα και άμεσα τους διευθυντές, οι οποίοι ζητούσαν από καθένα εργαζόμενο χωριστά να υπογράψει τη νέα ατομική σύμβαση με το μειωμένο μισθό. Προφανώς η απειλή της απόλυσης ήταν ευθεία για όποιον αρνιόταν να υπογράψει. Αυτό το κλίμα τρομοκρατίας επηρέασε τον κόσμο, ο οποίος έδειξε απογοητευμένος από το γεγονός ότι ο αγώνας που έδωσε δεν είχε αποτέλεσμα ή θεώρησε ότι έκανε ό,τι μπορούσε και πια δεν μπορούσε να το παλέψει άλλο. Και αυτό εκφράστηκε με την πολύ μικρή προσέλευση εργαζομένων στη συνέλευση.\nΤο σύνολο, σχεδόν, των εργαζόμενων έχει υπογράψει, πλέον, τις ατομικές συμβάσεις, με πολύ λίγες εξαιρέσεις για τους οποίους αναμένεται η αντίδραση της εταιρίας.\nΟμως αυτό που έχει σημασία είναι ότι οι απεργίες έγιναν και καταγράφτηκαν στις συνειδήσεις των εργαζόμενων, αλλά και στα μυαλά της εργοδοσίας που καταλαβαίνει ότι, πλέον, θα αντιμετωπίζει μεγαλύτερες αντιδράσεις. Μπορεί, λοιπόν, ο αγώνας αυτός να μην κέρδισε, αλλά έβαλε σημαντικές παρακαταθήκες για το μέλλον. Ενα μέλλον στο οποίο θα δοθούν ξανά οι ευκαιρίες για νέους αγώνες, πιο σημαντικούς, πιο μαζικούς, πιο μακροχρόνιους και νικηφόρους!\nΝίκη στον αγώνα των μεταναστών απεργών πείνας!\nΤην 31 ημέρα του αγώνα τους συμπληρώνουν, την ώρα που γράφονται αυτές οι γραμμές, οι 287 μετανάστες απεργοί πείνας σε Αθήνα και Θεσσαλονίκη, και η κατάσταση της υγείας τους είναι πλέον κρίσιμη. Ωστόσο, όπως δηλώνουν οι ίδιοι, είναι αποφασισμένοι να συνεχίσουν τον αγώνα τους με οποιοδήποτε τίμημα. Και η αποφασιστικότητα αυτή πηγάζει από την οργή που έχουν συσσωρεύσει από την πολύχρονη, συνεχόμενη κοροϊδία που υφίστανται, αυτοί όπως και όλοι οι μετανάστες που ζουν και δουλεύουν στη χώρα, από το αστικό κράτος. Κοροϊδία που, φυσικά, συνοδεύεται από περισσή υποκρισία και ατελείωτη εκμετάλλευση. Μία ζωή ανυπόφορη, ταπεινωτική και επικίνδυνη, υπό διαρκή ομηρία και σε συνεχή διωγμό, ενδεικτική του πραγματικού προσώπου του καπιταλισμού και του αστικού κράτους που τον υπηρετεί. Γι’ αυτό και το αίτημα για νομιμοποίηση όλων των μεταναστών χωρίς όρους και προϋποθέσεις είναι το κυρίαρχο αίτημα του αγώνα αυτού. Όπως αναφέρουν στην απόφαση της συνέλευσής τους (22 Φεβρουαρίου) οι απεργοί πείνας:\n«Νομιμοποίηση για μας σημαίνει πολλά και συγκεκριμένα πράγματα. Μεταξύ άλλων, πρώτα και κύρια: Την χορήγηση όπως δικαιούμαστε, κανονικής άδειας παραμονής και εργασίας στους 300 απεργούς πείνας, που με κίνδυνο της ζωής μας διεκδικούμε τα αυτονόητα για όλους.\n- Την εγκατάλειψη κάθε σκέψης ποινικοποίησης των συντρόφων μας αλληλέγγυων, που μας συμπαραστέκονται και καλούνται ως ύποπτοι αξιόποινων πράξεων από τις αρχές.»\nΑθήνα, 7ο Νοσοκομείο ΙΚΑ\nΠΡΟΟΡΙΖΟΝΤΑΙ ΓΙΑ ΚΛΕΙΣΙΜΟ\nΑΠΛΗΡΩΤΟΙ ΟΙ ΕΡΓΑΖΟΜΕΝΟΙ ΣΕ ΕΠΙΣΧΕΣΗ -ΣΤΑΣΕΙΣ ΕΡΓΑΣΙΑΣ\nΣε εφαρμογή φαίνεται ότι μπαίνει με γρήγορους ρυθμούς η πολιτική της Τρόικας και της κυβέρνησης στο χώρο της περίθαλψης. Τα νοσοκομεία του ΙΚΑ και των άλλων ασφαλιστικών ταμείων όλα δείχνουν ότι θα είναι τα πρώτα που θα την πληρώσουν.\nΣτο νόμο (πλέον) Λοβέρδου υπάρχει ρητή διάταξη που προβλέπει ότι τα νοσοκομεία του ΙΚΑ μεταφέρονται-συγχωνεύονται με τα νοσοκομεία του ΕΣΥ. Ανάλογα προβλεπόταν -ούτως ή αλλιώς- στο αναθεωρημένο μνημόνιο που τροχιοδρομούσε τις νομοθετικές πρωτοβουλίες της κυβέρνησης. Πρόκειται στην ουσία για κλείσιμο όλων αυτών των νοσοκομείων (στην Αττική μόνο υπάρχουν 4), ανεξάρτητα του πώς το βαπτίζει η κυβέρνηση για να διασκεδάσει τις εντυπώσεις. Ανάλογο πρόβλημα αντιμετωπίζουν τόσο το 7ο νοσοκομείο που βρίσκεται στην οδό Καυταντζόγλου στα Πατήσια και εξυπηρετεί εκατοντάδες χιλιάδες κατοίκους της ευρύτερης περιοχής -που, σημειωτέον, είναι από τις πιο πυκνοκατοικημένες της πόλης-τέρατος των Αθηνών- όσο και τα υπόλοιπα 3.\nΑΠΕΡΓΙΑ 23 ΦΛΕΒΑΡΗ Μια νέα, ελπιδοφόρα, αγωνιστική αφετηρία\n- Με το σύστημα να απαιτεί -ανοιχτά πλέον και πιεστικά- την οριστική κατάργηση των συλλογικών συμβάσεων, την εκ νέου επίθεση στην ασφάλιση, το δραστικό περιορισμό της πρόσβασης της εργατικής τάξης σε υγεία και παιδεία, το σαρωτικό ξεπούλημα στο ιδιωτικό κεφάλαιο και τόσα άλλα. Με τους εργαζόμενους να πιέζονται προς το χείλος της εξαθλίωσης μπροστά σε σαρωτικές μειώσεις μισθών και νέα χαράτσια. Με την ανεργία να διογκώνεται, και με τις ευλογίες του συστήματος που διαλύει κάθε προστατευτικό για τους εργαζόμενους μέτρο. Με την καταστολή να αγγίζει τα όρια της φασιστικής εκτροπής.\n- Με αγώνες να ξεσπούν με όλο και μεγαλύτερη αποφασιστικότητα. Με την Κερατέα να αντιστέκεται ηρωικά, με τους εργαζόμενους στις συγκοινωνίες να συνεχίζουν τις απεργιακές κινητοποιήσεις παρά την ψήφιση του σχετικού νόμου, με τους 300 μετανάστες απεργούς πείνας αποφασισμένους να θυσιάσουν ακόμη και τις ζωές τους για το δίκιο τους...\n- Με τους λαούς των αραβικών χωρών να αποδεικνύουν τις πραγματικές δυνατότητες ενός λαού που εξεγείρεται και τις μεγαλειώδεις αντιστάσεις που μπορεί να γεννήσει η ανεξέλεγκτη επιθετικότητα του ιμπεριαλισμού.\nΟι ογκώδεις απεργιακές διαδηλώσεις της 23ης Φλεβάρη έδειξαν ότι όλα αυτά όχι μόνο δεν άφησαν αδιάφορους τους εργαζόμενους στη χώρα, αλλά συνέβαλαν στην ανανέωση της αποφασιστικότητας και της ελπίδας για την ανατροπή αυτής της βάρβαρης πολιτικής και των πολιτικών δυνάμεων που τη στηρίζουν.\nΓι’ αυτό και το καθήκον των αγωνιστικών, ταξικών δυνάμεων είναι να τροφοδοτήσουν πολιτικά και οργανωτικά τις αγωνιστικές διαθέσεις των εργαζόμενων μαζών. Να συμβάλουν στη συγκρότηση ενός αγωνιστικού μετώπου αντίστασης που θα αναμετρηθεί με αυτήν την πολιτική τόσο στο σύνολό της όσο και στις επιμέρους πλευρές της. Που θα στηρίζεται στην πλατιά συσπείρωση εργαζόμενων και λαϊκών μαζών και την κοινή τους δράση. Που δεν θα βαυκαλίζεται με αυταπάτες συνδιαχείρισης με τις δυνάμεις του κεφάλαιου, αλλά θα δυναμώνει στην ολόπλευρη σύγκρουση με αυτές.\nΑπό νωρίς το πρωί της 23ης Φλεβάρη αποδείχτηκε αυτό που φαινόταν έντονα τις προηγούμενες ημέρες: η απεργία θα ήταν πολύ μαζική! Δεκάδες χιλιάδες κόσμου στους δρόμους και εκατοντάδες πανώ σε ένα πυκνό ποτάμι που πλημμύρισε το κέντρο από το Πεδίον Άρεως μέχρι το Σύνταγμα. Με μαζικότητα που ξεπερνούσε την απεργία της 15ης Δεκέμβρη (πολλοί θεωρούν ότι ξεπερνούσε και την απεργία της 5ης Μάη), η απεργιακή απάντηση της προηγούμενης Τετάρτης αποτελεί μια νέα σημαντική παρακαταθήκη για το εργατικό κίνημα, μια νέα ελπιδοφόρα αφετηρία για το δύσκολο αγώνα που πρέπει να δώσουν οι εργαζόμενοι.\nΕίναι δεκάδες τα στιγμιότυπα που αξίζουν αναφοράς από την απεργιακή κινητοποίηση στην Αθήνα. Ωστόσο, θα χρειάζονταν πολλές σελίδες για αναφερθούν όλα. Παρ’ όλ’ αυτά, ιδιαίτερη αναφορά αξίζει να γίνει στην παρουσία του μαζικού μπλοκ των κατοίκων της Κερατέας που μετά από δυόμισι μήνες αποφασιστικού αγώνα, ένωσαν τις φωνές τους με τις φωνές των εργαζομένων, δίνοντας και παίρνοντας κουράγιο για το μέλλον.\nΠολύ μαζικό ήταν και το μπλοκ των εργαζομένων στις συγκοινωνίες που ξεπερνούσε τους 1.500 εργαζόμενους! Και μάλιστα, σε πείσμα όσων έλπιζαν ότι η ψήφιση του νομοσχεδίου για τις συγκοινωνίες θα πτοούσε και τις αντιστάσεις τους. Μάλιστα, πολλοί από αυτούς παρέμειναν στο Σύνταγμα μέχρι το απόγευμα παρά τη βροχή των χημικών που πλημμύρισε την πλατεία Συντάγματος.\nΤο ΠΑΜΕ για μια ακόμη φορά έσπευσε να ολοκληρώσει άρον άρον την πορεία του, προκαλώντας την έντονη δυσαρέσκεια πολύ κόσμου που συμμετείχε στα μπλοκ του και ο οποίος επέλεξε να παραμείνει στο Σύνταγμα παρά τις υποδείξεις της καθοδήγησης του ΠΑΜΕ για άμεση διάλυση. Υποδείξεις που έρχονταν ως συνέχεια της απελπισμένης, προβοκατόρικης προσπάθειας του ΚΚΕ να περιχαρακώσει τον κόσμο του από τους υπόλοιπους εργαζόμενους μέσα από τρομολαγνικές «προβλέψεις» περί προβοκάτσιας που φιγουράριζαν στο πρωτοσέλιδο του Ριζοσπάστη στις 22 Φλεβάρη!\nΜάλλον θα εννοούσε την απρόκλητη βροχή χημικών που αντιμετώπισαν οι δεκάδες χιλιάδες εργαζόμενοι που συγκροτούσαν το μπλοκ του Μουσείου όταν έφτασαν στο Σύνταγμα! Ως αποκορύφωμα ενός οργίου καταστολής που είχε ξεκινήσει από νωρίς το πρωί και περιλάμβανε παρενοχλήσεις, ελέγχους και προσαγωγές εργαζομένων και νεολαίων που κατευθύνονταν προς το χώρο του Μουσείου, καθώς και ρίψη χημικών σε διάφορα σημεία της οδού Σταδίου την οποία ανέβαινε η διαδήλωση, η κατάσταση που επικράτησε στο Σύνταγμα θύμιζε πολεμική σύρραξη. Πυκνά σύννεφα χημικών που κάλυπταν όλη την πλατεία, απανωτές λυσσασμένες επιθέσεις των πάσης φύσης δυνάμεων καταστολής (ΜΑΤ, ΔΙΑΣ, Δέλτα κ.λπ.), ξυλοδαρμοί και συλλήψεις, όλα προκειμένου να διαλυθεί η διαδήλωση και να μην επιτραπεί η παραμονή των διαδηλωτών στο Σύνταγμα. Κι όμως! Παρά την πρωτοφανή κατασταλτική μανία με την οποία βρέθηκαν αντιμέτωποι, οι απεργοί-διαδηλωτές όχι μόνο δεν πτοήθηκαν, αλλά, με πείσμα και αποφασιστικότητα, υπερασπίστηκαν τη διαδήλωση και την απεργία τους. Μάλιστα, μέχρι αργά το απόγευμα, εκατοντάδες κόσμου παρέμενε στην πλατεία Συντάγματος παρά τη συνεχή ρίψη χημικών.\nΜε μαζικότατα μπλοκ, το ΚΚΕ(μ-λ), η Ταξική Πορεία και οι Αγωνιστικές Κινήσεις ΑΕΙ-ΤΕΙ έδωσαν σθεναρά τη μάχη της υπεράσπισης του δικαιώματος στη διαδήλωση, εμπνέοντας την εμπιστοσύνη δεκάδων ακόμη διαδηλωτών που μέσα στο γενικό κομφούζιο επέλεξαν να ολοκληρώσουν την πορεία τους με τα μπλοκ αυτά.\nMAZIKH H ΑΠΕΡΓΙΑΚΗ ΣΥΓΚΕΝΤΡΩΣΗ ΣΤΗΝ ΑΡΤΑ\nΜε περισσότερο κόσμο από την απεργιακή συγκέντρωση της 15ης Δεκέμβρη πραγματοποιήθηκε η απεργιακή συγκέντρωση και πορεία στις 23 Φλεβάρη. Σ' αυτό συνέτεινε το καθολικό κλείσιμο των εμπορικών καταστημάτων της πόλης και όχι η μεγάλη συμμετοχή των εργαζομένων στην απεργία. Είναι φανερό, και όσο εξελίσσεται η επίθεση, οι επιπτώσεις στο εισόδημα των εργαζόμενων του Δημοσίου και η ωμή τρομοκρατία και απειλές της εργοδοσίας στον ιδιωτικό τομέα θα καθορίζουν αρνητικά τη συμμετοχή των εργαζόμενων στις κινητοποιήσεις. Αντίβαρο σ' αυτή την κατάσταση αποτελεί μόνο η συγκρότηση μαζικού κινήματος αντίστασης που θα στηρίζει, θα εμπνέει και θα κερδίζει με την πάλη του τις μικρές και καθημερινές νίκες που τόσο ανάγκη έχει ο κάθε εργαζόμενος.\nΗ Πρωτοβουλία Εργαζόμενων–Ανέργων Αρτας, που συγκροτήθηκε στην πόλη μας μετά τις 15 Δεκέμβρη, προπαγάνδισε την απεργία με αεροπανό, ταμπλό και προκήρυξη σε χώρους δουλειάς του δημόσιου και του ιδιωτικού τομέα. Παρέμβηκε στην πορεία με δικό της μπλοκ που συσπείρωσε δεκάδες αγωνιστές εργαζόμενους. Αντίστοιχη παρέμβαση στους χώρους δουλειάς και στην αγορά της πόλης είχε και η Ταξική Πορεία.\nΜπροστά μας ανοίγεται από το ίδιο το σύστημα η επίθεση στα μέτωπα της υγείας–περίθαλψης\n(συγχωνεύσεις-καταργήσεις νοσοκομείων, εισιτήριο 5 ευρώ κ.λπ.), της παιδείας (συγχωνεύσεις–καταργήσεις σχολείων, νέο σχολείο, νέος νόμος πλαίσιο στις σχολές), στους ΟΤΑ (μετατάξεις και απολύσεις προσωπικού, αυξήσεις τελών κ.λπ.). Προκλήσεις που πρέπει να τις αντιμετωπίσουμε. Η Πρωτοβουλία Εργαζόμενων–Ανέργων θα προσπαθήσει να ανοίξει αυτά τα ζητήματα το επόμενο διάστημα. Παράλληλα θα πρέπει να αναζητήσει τρόπους δράσης–παρέμβασης για το ζήτημα των απολύσεων–ανεργίας που και στην περιοχή μας παίρνει εκρηκτικές διαστάσεις.\nΗ ΑΠΕΡΓΙΑ ΣΤΗ ΞΑΝΘΗ\nΑρκετές εκατοντάδες απεργοί του δημόσιου και ιδιωτικού τομέα, άνεργοι και νέοι συγκεντρώθηκαν έξω από το Εργατικό Κέντρο στην πρώτη πανεργατική απεργία του 2011. Ξεχωριστή, πολύ μικρότερη συγκέντρωση έκανε –ως συνήθως– το ΠΑΜΕ στην κεντρική πλατεία.\nΗ Πρωτοβουλία Αντίστασης πραγματοποίησε προσυγκέντρωση στην πλατεία Διοικητηρίου. Στη συνέχεια πορεύτηκε προς το Εργατικό Κέντρο, όπου συγκροτημένα και με αγωνιστικά συνθήματα αντιπαρατέθηκε –περισσότερο από κάθε άλλη φορά– στις ομιλίες των εκπροσώπων του ΕΚ και της ΑΔΕΔΥ. Στην κεφαλή της πορείας μπήκε το σωματείο εργαζομένων του καζίνου, ενώ τα βασικά μπλοκ που ακολουθούσαν ήταν της Πρωτοβουλίας Αντίστασης και του διδασκαλικού συλλόγου.\nΣυζήτηση διοργάνωσε η Πρωτοβουλία Αντίστασης την Κυριακή 20 Φλεβάρη, σαν μέρος της γενικότερης καμπάνιας που πραγματοποίησε για ένα δεκαήμερο περίπου πριν από την απεργία. Σε αυτή τη συζήτηση αναπτύχθηκε ένας γόνιμος προβληματισμός, που θα συνεχιστεί και στην επόμενη συνέλευση, για την ανάληψη εκείνων των πρωτοβουλιών που θα αναδεικνύουν σοβαρά υπαρκτά προβλήματα και θα μπολιάζουν το πνεύμα του αγώνα σε περισσότερο κόσμο.\nΗ ΠΟΡΕΙΑ 23/2 ΣΤΗ ΚΕΡΚΥΡΑ\nΣτη Κέρκυρα στις 23 Φλεβάρη πραγματοποιήθηκε ίσως η μεγαλύτερη πορεία για εργασιακά-εργατικά θέματα, ίσως μεγαλύτερη ακόμα και από εκείνης της 5 Μαΐου.\nΙσχυρή η παρουσία ξενοδοχοϋπαλλήλων, μαθητών και δασκάλων-καθηγητών. Για πρώτη φορά κατέβηκαν στην πορεία οργανωμένοι με μπλόκο, πανό και συνθήματα οι ελεύθεροι επαγγελματίες και οι μαγαζάτορες. Μάλιστα, διεκδίκησαν και μπήκαν μπροστά. Έτσι το ΠΑΜΕ, που έχει ισχυρή παρουσία στην Κέρκυρα κράτησε εσκεμμένα μεγάλη απόσταση από το μπλόκο τους για να φαίνεται το ίδιο πρώτο και να τους αποκόψει από την υπόλοιπη πορεία, επιβεβαιώνοντας πως ότι δεν το ελέγχει το αντιμετωπίζει ως εχθρικό.\nΗ Πρωτοβουλία Εργαζομένων και Ανέργων Κέρκυρας ενάντια στα νέα μέτρα για πρώτη φορά από το Μάρτιο που ξεκίνησε να δρα και συμμετέχει σε κινηματικές διαδικασίες δεν είχε δική της προσυγκέντρωση και μπλόκο, γεγονός που δεν είναι σε καμιά περίπτωση προχώρημα για την προσπάθεια που κάνουμε.\nΩστόσο, δεν το βάζουμε κάτω, παίρνουμε δύναμη από τις μεγαλειώδεις πορείες σε όλη την Ελλάδα, αισιοδοξούμε βλέποντας πόσος κόσμος κατεβαίνει και διαδηλώνει και στην Κέρκυρα, παρόλη τη μη λειτουργία των συλλόγων, παρόλη την περιχαράκωση και την επιλεκτική αγωνιστικότητα του ΠΑΜΕ.\nΚΑΤΩ ΤΟ ΜΝΗΜΟΝΙΟ ΚΑΙ Η ΑΝΤΙΛΑΪΚΗ ΠΟΛΙΤΙΚΗ\nΗ Ταξική Πορεία και η Πρωτοβουλία ΑΝΤΙΣΤΑΣΗΣ κάλεσαν σε προσυγκέντρωση έξω από το Δημαρχείο και συμμετείχαν στην κεντρική συγκέντρωση και στη διαδήλωση με δικό τους μπλοκ –πανό και ομιλίες. Με το μοίρασμα εκατοντάδων προκηρύξεων και τα συνθήματα τους κατήγγειλαν την πολιτική της κυβέρνησης, την ξεπουλημένη συνδικαλιστική ηγεσία και έκφρασαν την αλληλεγγύη τους στους εξεγερμένους λαούς που μας δείχνουν το δρόμο που πρέπει να βαδίσουμε. Επίσης τις προηγούμενες μέρες κινήθηκαν δραστήρια για την προπαγάνδιση της με παρεμβάσεις σε εργασιακούς χώρους, στο ΙΚΑ, στο νοσοκομείο και στο κέντρο της πόλης. Οι παρεμβάσεις αυτές θα συνεχιστούν και το επόμενο διάστημα επιδιώκοντας να συμβάλλουν στο δυνάμωμα των αντιστάσεων του λαού για την ανατροπή της καπιταλιστικής βαρβαρότητας. Αυτήν την κατεύθυνση οφείλουν να υπηρετήσουν όλες οι δυνάμεις που αναφέρονται στην αριστερά και κάθε αγωνιστής και ταξικός συνδικαλιστής. Βέβαια αυτό δεν γίνεται σήμερα γιατί το ΠΑΜΕ συνεχίζει να απέχει από τις συγκεντρώσεις ,κινείται διασπαστικά ,αδιαφορώντας για τη μαζικότητα των αγώνων, και ο Συνασπισμός με τη συνδιαχειριστική του λογική, χωρίς καμία ουσιαστική παρουσία και παρέμβαση δεν θέλει να συμβάλει σ’ αυτή την κατεύθυνση. Η δε εξωκοινοβουλευτική αριστερά αρνείται κάθε πρόταση κοινής δράσης, ακόμη και για κοινή προσυγκέντρωση.\nΗ Πρωτοβουλία ΑΝΤΙΣΤΑΣΗΣ ήδη έχει κάνει τα πρώτα της βήματα και ο απολογισμός είναι θετικός και θα προσπαθήσει να συνεχίσει διευρύνοντας τις δυνάμεις της και ισχυροποιώντας την παρέμβαση της\nΑνακοίνωση Τύπου για την πορεία στη Θεσσαλονίκη\nΗ κομματική οργάνωση Θεσσαλονίκης του ΚΚΕ(μ-λ) χαιρετίζει του χιλιάδες οργισμένους εργαζόμενους, άνεργους, συνταξιούχους, μετανάστες και νέους που συμμετείχαν στις μεγάλες απεργιακές συγκεντρώσεις και διαδηλώσεις στο κέντρο της πόλης αλλά και σε όλη την χώρα και όσους έδωσαν πολύμορφες μάχες στους χώρους εργασίας για να πετύχει η σημερινή γενική απεργία στον ιδιωτικό και δημόσιο τομέα. Μάχες που δόθηκαν ερήμην της επίσημης συνδικαλιστικής ηγεσίας που συνεχίζει να υπονομεύει τους αγώνες μένοντας άπραγη και εχθρική απέναντι στις αντιστάσεις που αναπτύσσονται μέσα στην μεγάλη κοινωνική πλειοψηφία του λαού μας.\nΚαταγγέλλει ταυτόχρονα την απρόκλητη επίθεση των ΜΑΤ και της αστυνομίας στην μέση της διαδήλωσης στην Τσιμισκή με χημικά, δακρυγόνα και με τις ομάδες της ΔΙΑΣ και τους τραυματισμούς διαδηλωτών.\nΧαιρετίζει την μαχητική στάση των διαδηλωτών που κατάφεραν να αποτρέψουν την διάλυση της πορείας, να την ανασυγκροτήσουν και να την οδηγήσουν στην Γενική Γραμματεία στο πρώην Υπουργείο Μακεδονίας.\nΚαλεί σε συνέχιση και κλιμάκωση του αγώνα μέχρι την συνολική ανατροπή της βάρβαρης πολιτικής της κυβέρνησης και της Τρόικας\nΑπαιτεί την άμεση απελευθέρωση του συλληφθέντα διαδηλωτή.\nΘεσσαλονίκη 23 του Φλεβάρη 2011\nΚομματική Οργάνωση του ΚΚΕ( μ-λ)\nΘεσσαλονίκη 23 του Φλεβάρη Λαϊκή οργή και αστυνομοκρατία\nΤα ΜΑΤ επιτέθηκαν απρόκλητα με χημικά και βόμβες κρότου στο μέσον της διαδήλωσης στην Τσιμισκή στο ύψος περίπου της Παύλου Μελά με σκοπό να διαλύσουν την πορεία, πράγμα που δεν κατάφεραν μιας και αντιμετώπισαν την αποφασιστική στάση των διαδηλωτών που πέτυχαν να ενώσουν την διαδήλωση και να συνεχίσουν μέχρι το παλιό Υπουργείο-Διοικητήριο. Σε μια νέα επίθεση των ΜΑΤ στην παλιά ρωμαϊκή αγορά συνελήφθηκε ένας διαδηλωτής.\nΣτην διαδήλωση συμμετείχε με ξεχωριστό μπλοκ η Ταξική Πορεία Σε ανακοίνωση της η Κομματική Οργάνωση του ΚΚΕ(μ-λ), καλεί σε συνέχιση και κλιμάκωση του αγώνα μέχρι την συνολική ανατροπή της βάρβαρης πολιτικής της κυβέρνησης και της Τρόικας και απαιτεί την άμεση απελευθέρωση του συλληφθέντα διαδηλωτή.\nΠαρά τη καταρρακτώδη βροχή η απεργιακή συγκέντρωση της ΠΡΩΤΟΒΟΥΛΙΑΣ ΕΡΓΑΖΟΜΕΝΩΝ ήταν μαζική. Εργαζόμενοι από το δημόσιο και ιδιωτικό τομέα(δάσκαλοι, καθηγητές, φαρμακουπάλληλοι, οικοδόμοι, κα) αυτοαπασχολούμενοι, άνεργοι και νεολαίοι συγκεντρώθηκαν στην κεντρική πλατεία και διαδήλωσαν στους δρόμους της πόλης.\nΠαρά το γεγονός ότι η προπαγάνδα της απεργίας δεν έγινε με τους καλύτερους όρους η προκήρυξη-κάλεσμα της ΠΡΩΤΟΒΟΥΛΙΑΣ ΕΡΓΑΖΟΜΕΝΩΝ μοιράστηκε τόσο σε εργασιακούς χώρους (ΔΕΥΑΚ Φαρμακαποθήκη κλπ ) αλλά και στο κέντρο και τις γειτονιές της πόλης και μαζί με την αφίσα που κολλήθηκε έπαιξε ρόλο στο να πλαισιωθεί το μπλοκ της ΠΡΩΤΟΒΟΥΛΙΑΣ από αρκετό κόσμο.\nΈγιναν άλλες 2 συγκεντρώσεις. Του Εργατικού Κέντρου-ΝΤ ΑΔΕΔΥ σε κλειστό χώρο όπου συγκεντρώνονται κάποια μέλη των ΔΣ σωματείων που ελέγχονται από ΠΑΣΚ- ΔΑΚΕ και δεν διαδηλώνουν. Και φυσικά του ΠΑΜΕ. Στην πρόταση για μια συγκέντρωση-διαδήλωση που είχε η Πρωτοβουλία και τέθηκε και στη κοινή συνέλευση δασκάλων-καθηγητών οι απαντήσεις ήταν αρνητικές. Μάλιστα εκπρόσωπος του ΠΑΜΕ στη συνέντευξη τύπου που δόθηκε από τη μεριά τους χαρακτήρισε την τακτική της Πρωτοβουλίας «προβοκατόρικη» που πρέπει «να πεταχτεί στα σκουπίδια». Αυτή και όποιες άλλες κινήσεις καλούν σε κοινές συγκεντρώσεις στην ίδια(!!) πλατεία με το ΠΑΜΕ…\nΈνα μόνο σχόλιο. Είναι ολοφάνερο το πρόβλημα που αντιμετωπίζουν σε σχέση με τις πρωτοβουλίες κοινής δράσης στην Καρδίτσα (ΚΟΙΝΗ ΔΡΑΣΗ ΕΚΠΑΙΔΕΥΤΙΚΩΝ-ΠΡΩΤΟΒΟΥΛΙΑ ΕΡΓΑΖΟΜΕΝΩΝ). Το σίγουρο είναι ότι όλοι θα κριθούμε από το πώς θέτουμε τους εαυτούς μας στην υπόθεση της υπεράσπισης των λαϊκών συμφερόντων ή αλλιώς θα μας πετάξει ο λαός στα σκουπίδια. Ποιος πρέπει να ανησυχεί;;\nΝΑ ΣΠΑΣΟΥΜΕ ΤΑ ΔΕΣΜΑ ΤΗΣ ΕΞΑΡΤΗΣΗΣ - ΝΑ ΑΝΑΤΡΕΨΟΥΜΕ ΤΙΣ ΔΥΝΑΜΕΙΣ ΤΗΣ ΕΠΙΘΕΣΗΣ\nΚΑΤΩ Η ΠΟΛΙΤΙΚΗ ΤΗΣ ΥΠΟΔΟΥΛΩΣΗΣ\nΚΑΙ ΤΟΥ ΞΕΠΟΥΛΗΜΑΤΟΣ\nΠΟΥ ΞΕΘΕΜΕΛΙΩΝΕΙ ΤΑ ΔΙΚΑΙΩΜΑΤΑ ΜΑΣ\nΜετά τα όσα συνέβησαν στους χώρους της υγείας, των συγκοινωνιών και των λεγόμενων κλειστών επαγγελμάτων, πρέπει να διαλύθηκαν ακόμα και οι τελευταίες αυταπάτες σε σχέση με τους πραγματικούς εχθρούς και τους ψεύτικους φίλους που αντιμετωπίζει ο λαός.\nΗ κυβέρνηση ανδρείκελων, υποτακτικών και υπηρετών του μεγάλου κεφαλαίου που φορτώθηκε στο σβέρκο του ελληνικού λαού με τόσα ψέματα, «υποχρεούται» να προχωρήσει μέχρι «τέλους» τις επικίνδυνες αποστολές που έχει αναλάβει:\nΝα εξυπηρετήσει αντί οποιουδήποτε τιμήματος τους ιμπεριαλιστές και πρώτα και κύρια τους Αμερικάνους, στα σχέδιά τους τόσο στο εσωτερικό της χώρας όσο και στη γύρω -πυρακτωμένη και σε αναβρασμό- περιοχή της Μεσογείου και της Μ. Ανατολής.\nΝα υπερασπιστεί με κάθε μέσο και τρόπο τις επιλογές της ντόπιας μεγαλοαστικής τάξης που οδήγησαν στο αλυσόδεμα των εργαζομένων και του λαού με τα δεσμά του ΔΝΤ και της ΕΕ, αδιαφορώντας αν μ’ αυτήν την πολιτική της οδηγεί τη χώρα στην ερήμωση και το λαό στην εξαθλίωση.\nΝέα βάρβαρα μέτρα ετοιμάζονται\nΤο πιο δυσοίωνο είναι ότι ούτε οι ίδιοι της κυβέρνησης δεν πιστεύουν ότι θα έρθουν καλύτερες μέρες, ότι θα έρθουν εποχές που ο λαός θα «ανταμειφθεί» για τις θυσίες του. Το μόνο που «υπόσχονται» είναι κι άλλη λιτότητα, κι άλλη μείωση μισθών και συντάξεων, κι άλλη ακρίβεια, κι άλλη ανεργία και πάντοτε με «σεβασμό» στα αφεντικά και τους κεφαλαιούχους τους οποίους πρέπει να «διευκολύνουμε» με κάθε τρόπο: να καταργηθούν οι συμβάσεις, να μην υπάρχει κατώτατος μισθός, να καταργηθούν τα συνδικάτα και τα σωματεία, να κατοχυρωθεί η εργοδοτική τρομοκρατία, να καταργηθεί το δικαίωμα στην απεργία, στη διαδήλωση. Να ετοιμαστεί μία τεράστια στρατιά ανέργων είτε ντόπιων είτε μεταναστών χωρίς δικαιώματα που θα είναι οι σύγχρονοι δουλοπάροικοι και παρίες. Να μπει, δηλαδή, ο λαός -αν όχι στο γύψο- τουλάχιστον σε νέα δεσμά, πιο «σύγχρονα» και «αποτελεσματικότερα».\nΠρόκειται, δηλαδή, για μια πολύ επικίνδυνη κυβέρνηση, η οποία δεν έχει πρόθεση να κάνει πίσω ακόμα και αν βλέπει ότι η πολιτική της βρίσκεται ολοένα και σε μεγαλύτερη αντίθεση και διάσταση με μεγάλα τμήματα της κοινωνίας και του λαού. Ακόμα και σήμερα, παρά τις πολύ σημαντικές και επίμονες αντιστάσεις (έστω και ασυντόνιστες) κομματιών του λαού και των εργαζόμενων, παρά τις μαζικότατες απεργίες της 5ης Μάη, του περσινού Ιούνη και του περασμένου Δεκέμβρη (έστω και σποραδικές, χωρίς συνέχεια) η κυβέρνηση δεν λέει να κάνει πίσω.\nΑντίθετα, δέσμια των τεράστιων υποχρεώσεων και προς το εσωτερικό και προς το εξωτερικό, κλείνει τα μάτια και καταφεύγει σε φασίζουσες μεθόδους καταστολής των κινημάτων, σε μεθόδους επιβολής στρατιωτικής «τάξης», αμφισβητώντας -στην ουσία- ακόμα και μια σειρά κοινοβουλευτικές διαδικασίες και πρακτικές.\nΠαρ’ όλο που ξεζουμίζουν τους μέσα και δανείζονται απ’ τους έξω, λεφτά «δεν υπάρχουν». Για την ακρίβεια, δεν υπάρχουν για να στηρίζουν τη δωρεάν υγεία, τη δωρεάν παιδεία, ενώ διαλύονται κοινωνικές παροχές που είχε υποχρεωθεί να δώσει το σύστημα παλιότερα. Χώρια που η ντόπια μεγαλοαστική τάξη, για να μεταφέρει κι άλλο πλούτο στα χέρια της, αλλά και για να κάνει τη χώρα ελκυστική στο πλιάτσικο του ξένου κεφαλαίου, έβγαλε και «πωλητήριο» σαν μια ακόμη προσφορά στους ξένους πάτρωνες.\nΑπειλείται ακόμη πιο βαθιά υποδούλωση\nΕίναι επικίνδυνη η κυβέρνηση, γιατί -χάνοντας όλα τα εσωτερικά της στηρίγματα, χωρίς συμμαχίες, με σημάδια καταστροφής του κοινωνικού ιστού, με κατεστραμμένη την αγροτιά και με πλήγματα στη μεσαία τάξη- αναζητεί στηρίγματα προς τις ΗΠΑ και τους υπόλοιπους ιμπεριαλιστές. Αναζήτηση που δεν έχει πρόβλημα να υποθηκεύσει τη χώρα, να αμφισβητήσει έως και κυριαρχικά δικαιώματα, εμπλεκόμενη στις μυλόπετρες του ιμπεριαλιστικού ανταγωνισμού. Αναζήτηση αντί οποιουδήποτε τιμήματος, αρκεί η Ελλάδα να μείνει στη δεύτερη ή έστω και τρίτη ζώνη της ΕΕ, αρκεί η χώρα να δίνει την ψευδαίσθηση ότι δεν χρεοκοπεί, ενώ στην ουσία είναι βυθισμένη στο τέλμα της υποβάθμισης.\nΑναζήτηση που δεν εμποδίζει τη σημερινή κυβέρνηση να συμπεριφέρεται σαν το δεξί χέρι της Χίλαρι απέναντι στο Ισραήλ και στη Μέση Ανατολή. Σαν αγγελιοφόρος των ΗΠΑ απέναντι στην Τουρκία και την Κύπρο, με πολύ αμφιλεγόμενα ανταλλάγματα μέσω των αμερικανόδουλων καθεστώτων της Μέσης Ανατολής (βλ. Κατάρ και άλλα).\nΝα στοχεύσουμε στη συνολική ανατροπή της επίθεσης\nΌπως είναι φυσικό, κάτω απ’ αυτές τις συνθήκες, μέσα στο λαό γεννιούνται συναισθήματα οργής, αγανάκτησης, αηδίας, απαξίωσης του συστήματος και των σάπιων αξιών του. Γεννιούνται αισθήματα θυμού προς το αντιδραστικό κατεστημένο και το εν γένει πολιτικό του προσωπικό, που -παρ’ όλη την κρίση και την αναζήτηση διεξόδων μεγαλύτερης εκμετάλλευσης υπέρ του- θησαυρίζει και ζει σαν τον κηφήνα, ενώ το συντριπτικά μεγαλύτερο μέρος της κοινωνίας ασφυκτιά μέσα στην ανασφάλεια, υπό την απειλή της ανέχειας και της ανεργίας.\nΕίναι πλέον διάχυτο και φανερό ότι ο λαός θέλει διακαώς τη συνολική ανατροπή της κυρίαρχης πολιτικής και των δυνάμεων που στηρίζουν τη βάρβαρη επίθεση. Κυρίως για δύο λόγους: Πρώτο, γιατί δεν φαίνεται αυτή η πολιτική να έχει σταματημό από μόνη της, παρά τις τριβές και τις αντιθέσεις στο εσωτερικό του συστήματος. Δεύτερο, γιατί οι επιμέρους ανατροπές δεν είναι σε θέση να φέρουν πίσω αυτά που έχουν χαθεί μόλις στα δύο τελευταία χρόνια.\nΠώς όμως θα φτάσουμε σε μια τέτοια συνολική ανατροπή πολιτικής, όταν ακόμη και οι επιμέρους νίκες και επιτυχίες δεν έχουν ακόμα επιτευχθεί; Γι’ αυτό και τα αισθήματα οργής, θυμού και αγανάκτησης διαπλέκονται με αισθήματα ηττοπάθειας και μοιρολατρίας, τα οποία -σε συνδυασμό με τους αρνητικούς συσχετισμούς- φαντάζουν κατά περιόδους κυρίαρχα και το σύστημα παντοδύναμο.\nΝα ξεπεράσουμε τα εμπόδια\nΕδώ και μήνες η κυβέρνηση και το σύστημα προχωρούν από επίθεση σε επίθεση, ξεθεμελιώνοντας δικαιώματα δεκαετιών με σχετική επιτυχία παρά το ότι βρίσκουν σοβαρές αντιστάσεις κατά περίπτωση. Τα «όπλα» τους είναι αυτά που έχει παραδοσιακά το σύστημα: κινδυνολογία, διαίρει και βασίλευε, «συντεχνίες», ιδεολογήματα περί «πατριωτισμού» και, φυσικά, συνδυασμένα με τα πραγματικά όπλα της καταστολής και της καταπίεσης, όπως μας το έδειξαν αυτοί οι μήνες στο εσωτερικό και όπως το υπογράμμισαν οι εξεγέρσεις στις γειτονικές χώρες (όπου δεν περνάει ο λόγος περνάει η καταστολή και η ανοιχτή αιματοχυσία). Όμως, το κύριό τους πλεονέκτημα είναι η «αφλογιστία» των όπλων του λαού. Ή, αν θέλετε, η διαχρονική προσπάθεια να θαφτούν τα όπλα του λαού στα αζήτητα για μια ολόκληρη ιστορική φάση, ώστε να μην μπορεί να τα ανακαλύψει όταν πραγματικά τα χρειάζεται.\nΔεκαετίες επί δεκαετιών το σύστημα και διάφοροι πρώην «αριστεροί» και πάσης φύσης μετανοημένοι χλεύαζαν τα όπλα που είχε σφυρηλατήσει ο λαός στον 20ό αιώνα: την οργάνωση, τα σωματεία, τη διαδήλωση, την απεργία. Και κυρίως χλεύαζαν τις ιδέες και τα ιδανικά του κομμουνισμού και του σοσιαλισμού. Απαξίωναν τις κομμουνιστικές οργανώσεις, το κομμουνιστικό κόμμα, το κομμουνιστικό κίνημα. Δεν ξόρκιζαν «φαντάσματα» (γιατί αν ήταν τέτοια δεν θα χρειάζονταν ξόρκισμα) αλλά όλα αυτά που θα ξαναπαρουσιαστούν σαν πρώτης προτεραιότητας όπλα για να αντιμετωπιστεί μια χούφτα καλά εξοπλισμένων αντιδραστικών. Γι’ αυτό και μεγάλα τμήματα του λαού είναι θυμωμένα και με ό,τι παρουσιάζεται σαν «κυρίαρχη» και «μεγάλη» Αριστερά στη χώρα. Γιατί αυτή η Αριστερά συναίνεσε συνειδητά στον αφοπλισμό, γιατί υποτάχθηκε στο σύστημα, γιατί εξωθήθηκε να αναπαράγεται μέσα στο σύστημα και όχι εναντίον του.\nΓιατί αυτή η Αριστερά βαδίζει εδώ και δεκαετίες από «Βάρκιζα» σε «Βάρκιζα», παραδίνοντας κατά περίπτωση τα όπλα των καταπιεσμένων. Ένας λοιπόν από τους πιο σοβαρούς λόγους που το σύστημα κερδίζει (κυρίως στρατηγικά, αλλά και τακτικά) είναι ότι εκμεταλλεύεται το γεγονός ότι ο λαός πρέπει να διανύσει μεγάλη διαδρομή για να φτάσει στο επίπεδο των συνθηκών, προκειμένου να αποκτήσει ξανά τη δική του οργάνωση, τη δική του Αριστερά, το δικό του κίνημα, τη δική του προοπτική εξουσίας και κοινωνίας.\nΜπορούμε να νικήσουμε! Το μέλλον μας ανήκει!\nΟ λαός της Αιγύπτου, και όχι μόνο, έδειξε ότι μπορεί να έχει νίκες ακόμη και όχι τόσο οργανωμένος και πλήρως εξοπλισμένος. Μα -θα πει κάποιος- πλήρωσε και πληρώνει τίμημα, και δεν είναι καθόλου σίγουρο ότι θα πάρει και την Αίγυπτο στα χέρια του να την κυβερνήσει. Η ιστορία των εξεγέρσεων δεν έχει τίποτε σίγουρο και τίποτε συμφωνημένο! Γι’ αυτό και οι επαναστάτες, οι κομμουνιστές έχουν την υποχρέωση να συμμετέχουν σ’ αυτές τις εξεγέρσεις, να κάνουν ό,τι είναι δυνατόν για να βρίσκουν την προοπτική και το περιεχόμενό τους για να περιφρουρούν τους εξεγερμένους, για να μεταφέρουν το κόστος και το τίμημα από τις πλάτες των καταπιεσμένων στις πλάτες των καταπιεστών.\nΈτσι και στη χώρα μας πρέπει να οικοδομήσουμε άμεσα τους όρους ώστε να δημιουργηθεί ένα ΜΕΤΩΠΟ ΑΝΤΙΣΤΑΣΗΣ στην άγρια επίθεση. Να συγκροτήσουμε μορφές ΛΑΪΚΗΣ ΟΡΓΑΝΩΣΗΣ ΚΑΙ ΑΝΤΙΣΤΑΣΗΣ σ' όλους τους χώρους που ζει και δουλεύει ο λαός και η εργατική τάξη. Μέσα από τους διάσπαρτους και επιμέρους αγώνες να διευρύνεται ο συντονισμός του αγώνα για την ανατροπή της κυρίαρχης αντιλαϊκής πολιτικής και των δυνάμεων που τη στηρίζουν.\nΜέσα από τη συντονισμένη αποφασιστική σύγκρουση με το σύστημα, την πολιτική του και όσους τη στηρίζουν, θα αρχίσει να παίρνει σάρκα και οστά η νέα ελπίδα, η νέα προοπτική, αυτή του σοσιαλισμού. Η προοπτική της οικοδόμησης μιας νέας κοινωνίας, που θα έχει συντρίψει το καθεστώς της υποτέλειας και της εξάρτησης και όπου η εργατική τάξη θα έχει όλες τις δυνατότητες και τους συσχετισμούς υπέρ της για να ανατρέψει το καθεστώς της μισθωτής σκλαβιάς.\nΕΡΓΑΤΕΣ, ΑΓΡΟΤΕΣ, ΑΝΕΡΓΟΙ, ΝΕΟΛΑΙΑ, ΜΕΤΑΝΑΣΤΕΣ,\nΣ’ ΕΝΑ ΕΥΡΥ ΜΕΤΩΠΟ ΑΝΤΙΣΤΑΣΗΣ\nΝΑ ΟΙΚΟΔΟΜΗΣΟΥΜΕ ΤΑ ΔΙΚΑ ΜΑΣ ΟΠΛΑ\nΕΝΑΝΤΙΑ ΣΕ ΕΕ, ΝΑΤΟ, ΔΝΤ\nΝΑ ΧΤΙΣΟΥΜΕ ΤΗ ΣΥΓΧΡΟΝΗ ΣΟΣΙΑΛΙΣΤΙΚΗ ΠΡΟΟΠΤΙΚΗ\nΤην Τετάρτη 23 Φεβρουαρίου ΟΛΟΙ ΣΤΗΝ ΑΠΕΡΓΙΑ\nΟΛΟΙ ΣΤΗ ΣΥΓΚΕΝΤΡΩΣΗ ΤΕΤΑΡΤΗ 23 ΦΛΕΒΑΡΗ, 10.30 πμ στο Μουσείο\n22 – 23 Φλεβάρη: ΟΛΟΙ στους ΔΡΟΜΟΥΣ και στην ΑΠΕΡΓΙΑ!\n2011: Χώρες κομματιάζονται και πουλιούνται. Εργάτες απολύονται ή παραδίνονται δεμένοι χειροπόδαρα στις επιδιώξεις της εργοδοσίας. Παροχές στην υγεία και την παιδεία καταργούνται. Οι συλλογικές συμβάσεις ανατρέπονται και η ελαστικοποίηση των εργασιακών σχέσεων είναι απόλυτη. Κυβέρνηση - ΕΕ - ΔΝΤ ξηλώνουν με ταχύτητα ριπών όλες τις κατακτήσεις. Και βέβαια, φόντο είναι η ζοφερή πραγματικότητα της φτώχειας και για πολλούς της ανεργίας και της απόγνωσης.\nΑντίστοιχη επίθεση ξεδιπλώνεται στο χώρο της εκπαίδευσης. Στόχος ένα άγρια ταξικό σχολείο, φτηνό για το κράτος, ακριβό για το λαό και τα παιδιά του. Ένα σχολείο με μαθητές και εκπαιδευτικούς τρομοκρατημένους και χωρίς δικαιώματα. Στην κατεύθυνση αυτή, τις μέρες αυτές βρίσκεται σε εξέλιξη το άνοιγμα του σχεδίου συγχωνεύσεων σχολείων που θα συνοδευτεί με το στοίβαγμα μαθητών σε 30άρια τμήματα. Οι συγχωνεύσεις αυτές χτυπάνε εκπαιδευτικούς, μαθητές και τους γονείς. Μπορεί και πρέπει να δημιουργηθεί μέτωπο για να μην περάσουν οι συγχωνεύσεις. Παράλληλα, προχωράει σχέδιο πλήρους διάλυσης των εργασιακών σχέσεων του κλάδου: αδιοριστία, μετακινήσεις σε όλη την Ελλάδα, αύξηση του ωραρίου, πλήρης ευελιξία, αξιολόγηση – τρομοκρατία.\nΟι αυταπάτες έχουν τελειώσει. Οι συνδικαλιστικές ηγεσίες κάθε απόχρωσης –με ό,τι κορώνες κι αν χρησιμοποιούν- προσπαθούν να φρενάρουν και να καταστείλουν την οργή του κόσμου. Στις απεργίες των ΜΜΜ, στην Κερατέα, όπου έχει κινηθεί μαζικά και ασυμβίβαστα κόσμος, το επίσημο πολιτικό σκηνικό (συστημικό και «αριστερό») είναι απόν ή ανοιχτά εχθρικό.\nΌμως, ο κόσμος βγαίνει στο προσκήνιο. Η βαρβαρότητα που «υπόσχεται» ο καπιταλισμός έχει βγάλει στους δρόμους του αγώνα και των εξεγέρσεων λαούς που το σύστημα είχε «αποφασίσει» ότι είναι ηττημένοι. Από τις φτωχές Τυνησία και Αίγυπτο μέχρι τις «αναπτυγμένες» Αγγλία, Γαλλία και Ολλανδία, οι λαοί ανακαλύπτουν ξανά το δρόμο της μαζικής αντίστασης.\nΤο ίδιο συμβαίνει μέρα με τη μέρα και στη χώρα μας. Εργαζόμενοι στα ΜΜΜ, εργάτες σε εταιρίες που κλείνουν, μαθητές και γονείς, διάφοροι κλάδοι βγαίνουν στο δρόμο – έστω ασύμμετρα, έστω ασυντόνιστα για την ώρα. Αυτό που πρέπει να γίνει είναι οι επιμέρους εστίες αγώνα να ενωθούν σε ένα μεγάλο ποτάμι αντίστασης και διεκδίκησης των βασικών δικαιωμάτων στη ζωή μας.\nΝα μην κάνουμε πίσω! 22 – 23 Φλεβάρη απεργούμε!\n• Αγώνας για την ανατροπή της πολιτικής της φτώχειας, της ανεργίας, της καταστολής. Διεκδικούμε τα δικαιώματα στη ζωή μας. Δουλειά, μισθούς, ασφάλιση, ελευθερίες.\n• Αντίσταση στην καπιταλιστική βαρβαρότητα, στον ιμπεριαλισμό και στους πολιτικούς τους εκφραστές.\n22 Φλεβάρη 11 πμ Προπύλαια\n23 Φλεβάρη, 11 πμ στην απεργιακή συγκέντρωση - Μουσείο\nΘΕΣΣΑΛΟΝΙΚΗ: ΕΚΔΗΛΩΣΗ-ΣΥΖΗΤΗΣΗ ΤΗΣ ΤΑΞΙΚΗΣ ΠΟΡΕΙΑΣ\nΣΤΑ ΜΕΤΡΑ ΠΟΥ ΠΑΙΡΝΟΥΝ ΓΙΑ ΤΗΝ ΖΩΗ ΜΑΣ,\nΝΑ ΑΝΤΙΤΑΞΟΥΜΕ ΤΗΝ ΑΝΤΙΣΤΑΣΗ ΜΑΣ!\nΗ Τρόικα και οι ντόπιοι υποτακτικοί της, αποφασίζουν ότι πρέπει να ζούμε στην φτώχεια, την ανέχεια, την ανεργία, την ανασφάλεια. Σχεδιάζουν για μας ένα αβέβαιο και εφιαλτικό μέλλον.\nΗ λαϊκή οργή μεγαλώνει και αναζητάει διέξοδο, αναζητάει δρόμους.\nΑπέναντι σ’ αυτά υπάρχει μια διέξοδος: Η μαζική αντίσταση και πάλη!\nΔεν υπάρχουν πολλοί δρόμοι, ένας: Ο δρόμος του αγώνα!\nΣΑΒΒΑΤΟ 19 ΦΛΕΒΑΡΗ, 6μμ\nστεκι νεολαίας ΣΦΕΝΤΟΝΑ, Μακρυγιάννη 17\nΕΚΔΗΛΩΣΗ-ΣΥΖΗΤΗΣΗ ΤΗΣ ΤΑΞΙΚΗΣ ΠΟΡΕΙΑΣ\n· Κρυσταλία Βιτούλα, Επιτροπή Αγώνα Εργαζομένων στο νοσοκομείο Παπανικολάου\n· Παναγιώτης Σαπουνάς, Αγωνιστικές Κινήσεις Εκπαιδευτικών\n· Τασούλα Γκενίδου, εκπρόσωπος της Ταξικής Πορείας\nΕίναι πλέον ολοφάνερη η εφιαλτική κατάσταση στην οποία ζούνε οι εργαζόμενοι, η νεολαία και όλα τα λαϊκά στρώματα. Το πρόβλημα της επιβίωσης έχει μπει στην καθημερινή ζωή τους και οι συνθήκες διαβίωσής τους έχουν γίνει δυσβάσταχτες και γεμάτες βάσανα. Σήμερα πολλές εκατοντάδες χιλιάδες άνεργοι και άλλοι τόσοι μισοάνεργοι βιώνουν με τις οικογένειές τους την πείνα και την εξαθλίωση και όλα τα στοιχεία δείχνουν ότι τα πράγματα θα γίνουν ακόμα χειρότερα.\nΑυτή είναι η σκληρή πραγματικότητα που μας επιβάλλουν οι φορείς της άγριας επίθεσης που ζούμε, όλοι αυτοί που λεηλατούν βάναυσα τον κόσμο της δουλειάς και τον πλούτο της χώρας: Το μεγάλο κεφάλαιο, ξένο και ντόπιο. Το ΔΝΤ, η ΕΕ και η Ευρωπαϊκή Κεντρική Τράπεζα, αυτοί οι μεγάλοι δυνάστες των εργαζομένων και των λαών. Η αστική τάξη και το πολιτικό προσωπικό της, που έχουν συνδέσει την ύπαρξή τους και το μέλλον της χώρας με τα συμφέροντα των μεγάλων τους αφεντικών, των ΗΠΑ και της ΕΕ. Και η κυβέρνηση του ΠΑΣΟΚ με τον Γ. Παπανδρέου έχουν αναλάβει εργολαβικά να τους υπηρετούν με τον πιο υποτακτικό και δουλικό τρόπο. Αυτήν ακριβώς την κατεύθυνση στηρίζουν απαρέγκλιτα η ΝΔ και τα κόμματα του Καρατζαφέρη και της Μπακογιάννη.\n«Πουλήστε την περιουσία του Δημοσίου» απαιτούν το μνημόνιο και η τρόικα, και οι υποτακτικοί τους στην κυβέρνηση ετοιμάζονται να ξεπουλήσουν τα πάντα: αεροδρόμια, λιμάνια, παραλίες, συγκοινωνίες, τη ΔΕΗ και τις άλλες ΔΕΚΟ. «Κλείστε σχολεία και νοσοκομεία» απαιτεί η τρόικα και η κυβέρνηση αυτό ακριβώς προωθεί με τη μορφή των συγχωνεύσεων. «Καταργήστε τις κλαδικές συλλογικές συμβάσεις και προωθήστε τις επιχειρησιακές συμβάσεις» αναφέρει το μνημόνιο και η κυβέρνηση είναι έτοιμη να επιβάλει μισθούς πείνας και εξαθλίωσης. «Υπογράψτε το Σύμφωνο Ανταγωνιστικότητας» απαιτούν και εκβιάζουν Μέρκελ και Σαρκοζί για να επιβάλουν στον κόσμο της δουλειάς λιτότητα διαρκείας.\nΤαυτόχρονα, ο Γ. Παπανδρέου και το επιτελείο του προωθούν για λογαριασμό των ΗΠΑ επικίνδυνες αποστολές στη Μ. Ανατολή, σε συμμαχία με τους σιωνιστές του Ισραήλ και σε βάρος των αραβικών λαών και χωρών, επιλογή που μπορεί να μπλέξει το λαό και τη χώρα σε μεγάλες περιπέτειες.\nΑναμφίβολα, η εργατική τάξη, ο λαός και η νεολαία βρίσκονται σε εξαιρετικά δύσκολες συνθήκες, αναγκασμένοι να παλεύουν καθημερινά για την επιβίωσή τους, σ’ ένα περιβάλλον γενικευμένης ανασφάλειας. Γι’ αυτό ακριβώς απαιτείται ένας γενικός ξεσηκωμός. Τώρα! Γιατί αύριο θα είναι αργά!\nΟι εργατοπατέρες σε ΓΣΕΕ και ΑΔΕΔΥ δεν έχουν καμία διάθεση και κανένα συμφέρον να στηρίξουν και να οργανώσουν εργατικές απεργιακές κινητοποιήσεις. Αντίθετα, κάνουν τα πάντα για να αποθαρρύνουν τους εργαζόμενους και να τσακίσουν τη διάθεσή τους για αγώνες. Πρόκειται για συνδικαλιστικές ηγεσίες υποταγμένες στις απαιτήσεις της αστικής τάξης και της κυβέρνησης. Και οι εργαζόμενοι οφείλουν να τις πετάξουν έξω από τα συνδικάτα τους.\nΗ ρεφορμιστική ηγεσία του ΠΑΜΕ αρέσκεται σε μεγάλα λόγια, με δημαγωγικές κραυγές περί ταξικών αγώνων και συγκρούσεων για να κρύψει τη συμβιβαστική και ρεφορμιστική γραμμή της. Αποφασίζει με τυμπανοκρουσίες γενικές απεργίες, όπως και αυτή στις 10 Φλεβάρη και τις ματαιώνει χωρίς εξηγήσεις, λες και δε συμβαίνει τίποτα. Τουλάχιστον τρεις φορές τα τελευταία δύο-τρία χρόνια έχει ματαιώσει απεργίες που αποφάσισε.\nΣήμερα, όσο ποτέ άλλοτε, η μαζική και γενικευμένη αντίσταση του εργαζόμενου λαού και της νεολαίας, προβάλλουν ως το πιο επιτακτικό καθήκον.\nΑντίσταση για την ανατροπή της βάρβαρης και βάναυσης πολιτικής.\nΑντίσταση για να τσακιστούν οι δυνάμεις της επίθεσης.\nΑντίσταση για να σπάσουν τα δεσμά της εξάρτησης.\nΑντίσταση για να αποκτήσει το κίνημα ελπίδα και προοπτική.\nΟι εργατικές και λαϊκές εξεγέρσεις δείχνουν το δρόμο της πάλης των μαζών!\nΑΝΑΚΟΙΝΩΣΗ - ΚΑΛΕΣΜΑ ΓΙΑ ΤΗΝ ΠΟΡΕΙΑ ΑΛΛΗΛΕΓΓΥΗΣ ΣΤΟΥΣ ΜΕΤΑΝΑΣΤΕΣ ΑΠΕΡΓΟΥΣ ΠΕΙΝΑΣ ΤΟ ΣΑΒΒΑΤΟ 19-2 ΣΤΑ ΧΑΝΙΑ\nΟ αγώνας των μεταναστών απεργών πείνας που φτάνουν να ρισκάρουν τη ζωή τους για το αυτονόητο δικαίωμά τους να υπάρχουν νόμιμα, πρέπει να γίνει υπόθεση όλων των εργαζομένων.\nΗ ενοχοποίηση και το κράτημα στην παρανομία των θυμάτων του βάρβαρου καπιταλιστικού – ιμπεριαλιστικού συστήματος έχει στόχο το ξανα-γδάρσιμό τους εδώ που ήρθανε μετά το ρήμαγμα των χωρών τους.\nΠολύ περισσότερο η λύσσα της κυβέρνησης και των ΜΜΕ σε σύμπνοια με τη ΝΔ και πρωτοπαλίκαρο το αντιδραστικό ΛΑΟΣ, έχει στόχο την αξιοποίηση του κατατρεγμού και της δυστυχίας τους για να προχωρήσει η αντεργατική επίθεση σε βάρος του συνόλου των εργαζομένων.\nΝτόπιοι και ξένοι εργάτες, εργαζόμενοι στο δημόσιο και τον ιδιωτικό τομέα, αγρότες, άνεργοι και μικροεπαγγελματίες, όλος ο κόσμος της δουλειάς και του μόχθου πρέπει να τους χαλάσουμε τα σχέδια που μας θέλουν διασπασμένους. ΝΑ ΞΕΣΗΚΩΘΟΥΜΕ για την ανατροπή της πολιτικής της δουλείας στους ιμπεριαλιστές , την πολιτική εκμετάλλευσης που στερεί συνεχώς και τα πιο στοιχειώδη δικαιώματα από κάθε εργαζόμενο άνθρωπο με μεγαλύτερα θύματα τους κολασμένους και αδύναμους μετανάστες.\nΗ απαίτηση για νομιμοποίηση όλων των μεταναστών που έρχονται εδώ και παράγουν πλούτο για ένα κομμάτι ψωμί, πρέπει να δεθεί με τα συνολικότερα αιτήματα του λαού μας για δουλειά και δικαιώματα κόντρα στη βάρβαρη αντιλαϊκή επίθεση του κεφαλαίου και των ιμπεριαλιστών της Ε.Ε. και του ΔΝΤ\nΜόνο η μαζική αγωνιστική κινητοποίησή μας μπορεί να επιβάλλει την υποχώρηση στην κυβέρνηση και να σώσει από το θάνατο τους απεγνωσμένους απεργούς πείνας και ταυτόχρονα να βάλει όρους και παρακαταθήκες για την κοινή πάλη ντόπιων και μεταναστών αλλά και με τους γύρω λαούς, ενάντια στην εκμετάλλευση, τον πόλεμο και τον ιμπεριαλισμό.\nΟι «Φοιτητές-Σπουδαστές Επιβάτες Θεσσαλονίκης» συγκροτήθηκαν έπειτα από ανοιχτό κάλεσμα των Αγωνιστικών Κινήσεων στο Πολυτεχνείο του ΑΠΘ στις 20/1. Με αφορμή, αλλά και αιτία, το ζήτημα της ληστρικής αύξησης των εισιτηρίων των λεωφορείων που ανακοίνωσαν από την αρχή της χρονιάς κυβέρνηση και ΟΑΣΘ, συγκροτήθηκε ως πρωτοβουλία κοινής δράσης στα πανεπιστήμια σε ανοιχτό και άμεσο συντονισμό με τους «Επιβάτες Θεσσαλονίκης». Οι Αγωνιστικές Κινήσεις, αναγνωρίζοντας πως το ζήτημα της αύξησης των εισιτηρίων τάραξε τα νερά της πόλης, δημιουργώντας διαθέσεις αντίστασης που χτυπούν τον ίδιο τον πυρήνα της πολιτικής του μνημονίου, αλλά και πως το δικαίωμα της μετακίνησης για το φοιτητή είναι άρρηκτα συνδεδεμένο με το δικαίωμά του στη δωρεάν παιδεία (ιδιαίτερα σε μια εποχή που ο νέος νόμος θέλει το κόστος σπουδών δυσβάσταχτο), συμμετέχουν και προωθούν τη δράση των «Φοιτητών Επιβατών».\nΤις 2 τελευταίες εβδομάδες, η πρωτοβουλία προχώρησε σε παρεμβάσεις σε χώρους συνάθροισης εν μέσω εξεταστικής, όπως η κεντρική βιβλιοθήκη, η λέσχη του ΑΠΘ και οι φοιτητικές εστίες, σε μοιράσματα υλικού, ανάρτηση γιγαντοπανό εντός του πανεπιστημίου, κατάθεση ψηφισμάτων μέσα από τα Δ.Σ. των συλλόγων και συμμετοχή στα κεντρικά ραντεβού των Επιβατών Θεσσαλονίκης. Βασικά αιτήματα είναι να παρθούν πίσω οι αυξήσεις στα εισιτήρια καθώς και να ισχύσει δωρεάν μετακίνηση για τους φοιτητές (αλλά και τους μαθητές, τους ανέργους, τους χαμηλοσυνταξιούχους και κάθε ευπαθή ομάδα). Το θέμα αυτό αγγίζει εντονότερα τους σπουδαστές των ΤΕΙ (μετακινούνται καθημερινά εκτός του κέντρου της πόλης), με τους οποίους γίνεται προσπάθεια κοινής παρέμβασης και συντονισμού δράσης.\nΠαρ' ότι το ζήτημα βρίσκει μεγάλη μερίδα φοιτητών να θίγεται άμεσα και έχει αρχίσει να παίρνει διαστάσεις σε κεντρικό επίπεδο (αυξάνει η συμμετοχή μαθητών και κατοίκων των συνοικιών της πόλης), εντούτοις δεν έχει καταφέρει να αγκαλιαστεί πλατιά στα ίδια τα πανεπιστήμια. Τα αίτια είναι από τη μία η στάση ορισμένων πολιτικών δυνάμεων που δηλώνουν απροθυμία «να εγκλωβίσουν το ζήτημα στο μικρόκοσμο των φοιτητών», επιλέγοντας μια γενική «σύνδεση με την κοινωνία της πόλης» και παρακάμπτοντας την αναγκαιότητα της δράσης των «Φοιτητών Επιβατών». Από την άλλη, το κλίμα εξεταστικής ρίχνει τους τόνους και κάνει αδύνατο το ουσιαστικό άνοιγμα των ζητημάτων στους φοιτητικούς συλλόγους.\nΒασική κατεύθυνση που ανέδειξαν οι συνελεύσεις της πρωτοβουλίας είναι αυτή της μαζικοποίησης μέσα στο επόμενο διάστημα. Μέσα από παρεμβάσεις και δράσεις που θα προάγουν το συλλογικό αγώνα και όχι την ατομική διέξοδο οι «Φοιτητές Σπουδαστές Επιβάτες Θεσσαλονίκης» θα συνεχίσουν να καλούν στο δρόμο της αντίστασης στην πολιτική που θέλει τη δημόσια δωρεάν παιδεία παρελθόν και τη μετακίνηση «προνόμιο» για λίγους.\nΣάμος: Αναστολή λειτουργίας του πανεπιστημίου και φοιτητικές αντιδράσεις\nΜετά την απόφαση του υπουργείου Παιδείας να μην ανανεώσει τις συμβάσεις 17 διδασκόντων στο Πανεπιστήμιο Αιγαίου, η Σύγκλητος του παν/μίου με ψήφισμα της 28-1-11 ανακοίνωσε την απόφασή της για αναστολή λειτουργίας του παν/μίου από την αρχή του εαρινού εξαμήνου 22-23 Φεβρουαρίου. Στο ψήφισμα αυτό η Σύγκλητος περιγράφει μια οριακή κατάσταση σχετικά με τους όρους λειτουργίας του παν/μίου και, εκτός από την ανανέωση της σύμβασης των 17 διδασκόντων, ζητεί «άμεσο διορισμό 26 εκλεγμένων μελών ΔΕΠ και 5 ΕΤΕΠ» καθώς και άμεση προκήρυξη όλων των νέων θέσεων ΔΕΠ, ΕΤΕΠ, ΕΕΔΙΠ. Σε κάθε περίπτωση οι ίδιοι οι φοιτητές στη Σάμο, μετρώντας τα μαθήματα που γίνονται στα τρία τμήματα της σχολής, διαπιστώνουν πως είναι σχεδόν τα ελάχιστα αναγκαία για πτυχίο! Εξάλλου το ενδεχόμενο να κλείσει-καταργηθεί το ένα από τα τρία τμήματα της Σάμου (ΜΠΕΣ) έχει τεθεί επίσημα μήνες πριν –το Δεκέμβρη ο βουλευτής Σάμου διαβεβαίωνε από τα τοπικά ραδιόφωνα πως πήρε υποσχέσεις από την υπουργό Παιδείας πως αυτό δεν θα συμβεί… στην τρέχουσα ακαδημαϊκή χρονιά! Φυσικά όλα αυτά εξελίσσονται με βάση τη γενικότερη πολιτική κατάσταση (μνημόνιο, αντιδραστικές ανατροπές στην εκπαίδευση και στις τρεις βαθμίδες, «Καλλικράτης» κ.λπ.)\nΑπέναντι σε αυτή την κατάσταση, με τον κίνδυνο της απώλειας του εξαμήνου ορατό, αλλά και με ιδιαίτερα αβέβαιο το αν θα ολοκληρώσουν τελικά τις σπουδές τους, φοιτητές πήραν την πρωτοβουλία να διοργανώσουν το Σάββατο 5/2 σχετική συζήτηση στο χώρο της κινηματογραφικής λέσχης στο Καρλόβασι. Στη συζήτηση συμμετείχαν περισσότεροι από 60 φοιτητές, αριθμός μεγάλος για μια σχολή όπου οι τελευταίες Γ.Σ. έγιναν το Δεκέμβρη του 2008 και εν μέσω εξεταστικής περιόδου! Ακόμα πιο σημαντικό από τη μαζικότητα ήταν ωστόσο το ίδιο το περιεχόμενο της συζήτησης και η ενεργητική συμμετοχή σε αυτήν. Η κατάσταση και τα προβλήματα στις διαδικασίες των Γ.Σ., το ζήτημα του νόμου-πλαίσιο, ο προβληματισμός για τη δυνατότητα συμμαχιών και ενιαίας πάλης με τον ντόπιο κόσμο ήταν ζητήματα που όχι λίγο απασχόλησαν τη συζήτηση, δίπλα στο κεντρικό θέμα της αναστολής λειτουργίας του παν/μίου και των προτάσεων για κινητοποιήσεις σχετικά με αυτό. Τη σημασία της συζήτησης και τους «κινδύνους» που αυτή μπορεί να δημιουργήσει επιβεβαίωσε από μια άλλη σκοπιά η παρουσία του γραμματέα της ΠΑΣΠ (!) που έκφρασε την αντίθεσή του στην «υποχρηματοδότηση» του παν/μίου.\nΣτη συζήτηση έγινε παρέμβαση από την ΕΛΜΕ Σάμου, που κάλεσε τους φοιτητές σε προγραμματισμένη εκδήλωση της ΕΛΜΕ και του συλλόγου δασκάλων-νηπιαγωγών στις 19/2 (αίθουσα Δημαρχείου, 6.30 μμ) στην πόλη της Σάμου με θέμα τα προβλήματα στην εκπαίδευση και την ενιαία, αγωνιστική αντιμετώπισή τους από φοιτητές-μαθητές-εκπαιδευτικούς-γονείς. Στην ίδια λογική προτάθηκε πανεκπαιδευτικό συλλαλητήριο στις 22/2, πρώτη μέρα της 48ωρης απεργίας των εκπαιδευτικών αλλά και της αναστολής λειτουργίας του παν/μίου.\nΗ συζήτηση τελείωσε αποφασίζοντας νέο, καλύτερα οργανωμένο ραντεβού για σήμερα Σάββατο 12/2 και την προετοιμασία Γ.Σ. των φοιτητικών συλλόγων αμέσως μετά το τέλος της εξεταστικής περιόδου.\n▼ Φεβρουαρίου 2011 (43)\nΕκδήλωση υποστήριξης και αλληλεγγύης στους αγώνες ...\nΣΕ ΠΟΛΙΤΙΚΕΣ ΔΙΩΞΕΙΣ ΠΡΟΧΩΡΕΙ ΤΟ ΠΤΑΙΣΜΑΤΟΔΙΚΕΙΟ Θ...\nΣυζήτηση για τους Συλλόγους Γονέων στο «Εκτός των ...\nΕκλεισαν οι κινητοποιήσεις των εργαζόμενων στην Ιν...\nΟχι χωματερή στην Κερατέα! Να συνεχιστεί ο δίκαιο...\nΑΠΕΡΓΙΑ 23 ΦΛΕΒΑΡΗ Μια νέα, ελπιδοφόρα, αγωνιστική...\nΘεσσαλονίκη 23 του Φλεβάρη Λαϊκή οργή και αστυνομο...\nΝΑ ΣΠΑΣΟΥΜΕ ΤΑ ΔΕΣΜΑ ΤΗΣ ΕΞΑΡΤΗΣΗΣ - ΝΑ ΑΝΑΤΡΕΨΟΥΜ...\n22 – 23 Φλεβάρη: ΟΛΟΙ στους ΔΡΟΜΟΥΣ και στην ΑΠΕΡΓ...\nΘΕΣΣΑΛΟΝΙΚΗ: ΕΚΔΗΛΩΣΗ-ΣΥΖΗΤΗΣΗ ΤΗΣ ΤΑΞΙΚΗΣ ΠΟΡΕΙΑΣ...\nΜαζικά στην απεργία στις 23 Φλεβάρη! ΝΑ ΣΠΑΣΟΥΜΕ ...\nΑΝΑΚΟΙΝΩΣΗ - ΚΑΛΕΣΜΑ ΓΙΑ ΤΗΝ ΠΟΡΕΙΑ ΑΛΛΗΛΕΓΓΥΗΣ Σ...\nΣάμος: Αναστολή λειτουργίας του πανεπιστημίου και ...\nΚΕΡΑΤΕΑ: Αγρια καταστολή στην επιμονή των κατοίκων...\nΕκδήλωση της Αγωνιστικής Κίνησης Εκπαιδευτικών Μαγ...\nΣυνεχής, μαζική και συλλογική αντίδραση στις ανατι...\nΒόλος. Η επίθεση της εργοδοσίας κλιμακώνεται, επεί...\nΕπιτυχημένη η εκδήλωση Εκπαιδευτικού Ομίλου και Αγ...\nΤο θράσος των κονδυλοφόρων του συστήματος και… τα ...\nΜΕΤΚΑ Βόλος: Οι ξεπουλημένοι εργοδοτικοί συνδικαλι...\nΖήτω ο αγωνιζόμενος Αιγυπτιακός λαός!\nΚΟΙΝΗ -ΚΑΤΑΓΓΕΛΙΑ ΓΙΑ ΤΗΝ ΔΟΛΟΦΟΝΙΚΗ ΒΟΜΒΙΣΤΙΚΗ ΕΠ...


ΑΚΟΛΟΥΘΕΙΝ: ΟΙ ΑΓΙΟΙ ΜΕΓΑΛΟΜΑΡΤΥΡΕΣ ΣΕΡΓΙΟΣ ΚΑΙ ΒΑΚΧΟΣ\n«Οι άγιοι έζησαν επί της βασιλείας του Μιξιμιανού. Και ο μεν Σέργιος ήταν Πριμικήριος, δηλαδή αρχηγός, της σχολής των Κιντιλίων, ο δε Βάκχος ήταν Σεκουνδικήριος, δηλαδή δεύτερος, της ίδιας σχολής. Εξαρχής μυήθηκαν στη χριστιανική πίστη και έμαθαν καλά τις θεόπνευστες Γραφές, γι’ αυτό και κατηγορήθηκαν ως χριστιανοί στον βασιλιά, ο οποίος τους διέταξε να προσφέρουν μαζί του θυσία στα είδωλα. Λόγω της άρνησής τους, τους αφαίρεσαν τις ζώνες και τα περιλαίμιά τους, και τους φόρεσαν γυναικεία ενδύματα, περιφέροντάς τους με σίδερα στα πόδια στο κέντρο της πόλεως, προς διακωμώδηση και ύβρη, ενώ στη συνέχεια τους οδήγησαν στον ηγεμόνα Αντίοχο, στην πόλη των Ευφρατησίων. Καθώς πλησίαζαν, τους εμφανίστηκε άγγελος που τους γέμισε από δύναμη και θάρρος, και ο μεν Βάκχος, αφού πρώτα κτυπήθηκε επί πολύ ώρα με ωμά νεύρα, μέσα σ’ αυτά τα βασανιστήρια παρέδωσε το πνεύμα, ο δε Σέργιος, αφού ανακρίθηκε με διαφόρους τρόπους, καθηλώθηκε στα πόδια σε σιδερένιες κρηπίδες, κι αφού αναγκάστηκε να τρέχει επί πολύ, έπειτα κλείστηκε στη φυλακή, και πάλι καθηλώθηκε στις ίδιες κρηπίδες, μέχρις ότου στο τέλος του έκοψαν το κεφάλι με ξίφος».\nΟι άγιοι Σέργιος και Βάκχος δεν ανήκουν απλώς στη χορεία των μαρτύρων της Εκκλησίας μας, αλλά στους μεγαλομάρτυρες αυτής. Στη βυζαντινή εποχή μάλιστα τιμώνταν ιδιαιτέρως, γι’ αυτό και ο Ιουστινιανός έκτισε μοναστήρι προς τιμή τους, που σήμερα – από τα σημαντικότερα σωζόμενα χριστιανικά μνημεία της πρώιμης βυζαντινής περιόδου – έχει το όνομα τέμενος Κιουτσούκ Αγιασοφιά, δηλαδή Μικρή Αγία Σοφία. Την αγιότητα και το μαρτύριό τους ευλαβήθηκαν, κατά τον υμνογράφο, και οι ουράνιες πύλες, οι οποίες άνοιξαν αμέσως χάριν των μαρτύρων, διότι το μαρτύριό τους χαριτώθηκε από τον ίδιο τον Κύριο, ενώ έτρεψε σε φυγή τις φάλαγγες των δαιμόνων. «Ανοίγονται τοις αθλοφόροις Μάρτυσιν αι πύλαι αι ουράνιαι, ευλαβούμεναι το πάθος το σεπτόν, το τη εκτιμήσει του Θεού ημών, χαριτωθέν, και φυγαδεύον δαιμόνων φάλαγγας». Αιτία βεβαίως για την ιδιαίτερη ευαρέσκεια του Θεού από το μαρτύριο των αγίων ήταν το κίνητρό τους: ο πόθος για τον Χριστό, ο οποίος τους έκανε να βδελύσσονται κάθε κοσμική δόξα και γοητεία, και να προσβλέπουν μόνον στον Κύριο, αθλούμενοι υπέρ Αυτού νομίμως, δηλαδή χωρίς να χάνουν καθόλου την αγάπη τους ακόμη και προς τους βασανιστές τους. «Νομίμως θεράποντες Χριστού αθλήσαι προελόμενοι, την φθειρομένην δόξαν και ρέουσαν, και κόσμον πάντα και κοσμοκράτορα, λογισμώ θεόφρονι, αθλοφόροι Μάρτυρες, εβδελύξασθε πόθω του κτίσαντος».\nΕκείνο που κάνει ιδιαίτερη εντύπωση από την υμνολογία των αγίων σήμερα, είναι ότι ο υμνογράφος όχι μία, αλλά πολλές φορές τονίζει τον μεταξύ των δύο αυτών αγίων σύνδεσμο, ο οποίος θεμελιωνόταν όχι στους δεσμούς αίματος – δεν ήταν φυσικά αδέλφια οι άγιοι – αλλά στην κοινή τους πίστη στον Χριστό. «Δαυιτικώς ανεβόων Σέργιος και Βάκχος οι μάρτυρες∙ Ιδού δη τι καλόν, ή τι τερπνόν, αλλ’ ή το κατοικείν Αδελφούς επί το αυτό; Ου δεσμούμενοι φύσεως σχέσει, αλλά πίστεως τρόπω». Με τον τρόπο του Δαυίδ φώναζαν δυνατά οι μάρτυρες Σέργιος και Βάκχος: Τι υπάρχει καλύτερο ή ωραιότερο, από το να κατοικούν αδελφοί στον ίδιο τόπο και με την ίδια γνώμη; Όχι γιατί ήταν ενωμένοι με φυσική σχέση, αλλά με την κοινή τους πίστη. Κι αλλού: «Ους γαρ η φύσις σαρκικούς αδελφούς ουκ εγνώρισε, τούτους η πίστις αδελφά φρονείν μέχρις αίματος κατηνάγκασεν». Αυτούς που η φύση δεν γνώρισε ως σαρκικούς αδελφούς, η πίστη τούς οδήγησε σαν από ανάγκη να έχουν αδελφικό φρόνημα μέχρι και το μαρτύριο. Κι αυτή η κοινή πίστη που τους έδενε σαν αδέλφια και παραπάνω από αδέλφια, οφείλετο βεβαίως στην παρουσία του Αγίου Πνεύματος. Το Άγιο Πνεύμα ζώντας στην καρδιά και την ύπαρξή τους τους έκανε να έχουν μία ψυχή και μία καρδιά: «ου φύσεως ακολουθία, αλλά πίστεως ενώσει του Αγίου Πνεύματος».\nΟ ιδιαίτερος τονισμός της αλήθειας αυτής από τον υμνογράφο δεν γίνεται, νομίζουμε, τυχαία. Ο υμνογράφος γνωρίζει ότι μερικές φορές ο φυσικός δεσμός δεν λειτουργεί με τον τρόπο που πρέπει, δηλαδή μέσα στα πλαίσια της αγάπης. Υπάρχουν φορές που το μίσος διακατέχει αυτούς που συνδέονται με τους δεσμούς αίματος. Ακόμη και παροιμία υπάρχει πάνω σ’ αυτό: «Μισούνται σαν αδέλφια» - μία τραγική, δυστυχώς, πραγματικότητα. Εκείνος όμως ο δεσμός που μένει ακατάλυτος, που πραγματικά ενώνει τους ανθρώπους, είναι ο δεσμός που δημιουργεί το ίδιο το Πνεύμα του Θεού πάνω στην κοινή πίστη του Χριστού. Και τούτο γιατί όπου υπάρχει το Πνεύμα του Θεού υπάρχει η αληθινή αγάπη, τέτοια που ακόμη και ο θάνατος είναι ανίσχυρος μπροστά της. Το ζωντανό παράδειγμα των αγίων Σεργίου και Βάκχου είναι μία από τις πολλές αποδείξεις.\nΗ ενότητα αυτή της με τη χάρη του Αγίου Πνεύματος πίστης στον Χριστό έχει κατεξοχήν επικαιρότητα στις ημέρες μας. Διότι η κρίση που βιώνει η πατρίδα μας, όπως και ο υπόλοιπος κόσμος ασφαλώς, ιδίως όμως η πατρίδα μας, δεν νομίζουμε ότι μπορεί να ξεπεραστεί, αν δεν λειτουργήσει η μεταξύ μας σύμπνοια και αγάπη. Αν υπάρξει αγάπη, θα δούμε το έλλειμμα του ενός να αναπληρώνεται από το περίσσευμα του άλλου. Ποτέ άλλωστε εκεί που λειτούργησε η αλληλεγγύη, δεν παρουσιάστηκαν οξυμμένα προβλήματα. Κι αν αυτό είναι αλήθεια, τότε η λύση στην Ελλαδική κοινωνία είναι μονόδρομος: η προβολή της εκκλησιαστικής κοινότητας, η Ενορία ως σύναξη και αγαπητική σχέση των πιστών να πάρει την ορθή της θέση. Αν αρχίζουμε και ζούμε σωστά την εκκλησιαστική ζωή οι πιστοί, δηλαδή με αγάπη προς τον Θεό και τον συνάνθρωπο, πολύ γρήγορα, ή σχετικά γρήγορα και ανώδυνα, θα ορθοποδήσουμε. Γιατί τότε θα δούμε αισθητά και ορατά την επέμβαση και του ίδιου του Θεού μας. Τι συμβαίνει όμως συνήθως; Πολλοί, ή έστω κάποιοι, αλλά με δύναμη στον πολύ λαό, κτυπούν και περιθωριοποιούν τη μόνη δύναμη ενότητας της κοινωνίας μας, την Εκκλησία. Πού αλλού όμως μπορεί κανείς να βρει τη δύναμη να ζήσει με αγάπη; Ποιος άλλος εκτός από τον Χριστό που ζει η Εκκλησία μπορεί να παράσχει αυτήν την αγάπη; Έχουμε την εντύπωση ότι μέσα στις δυσκολίες της κρίσης και τα αδιέξοδα που αυτή δημιουργεί, μόνοι μας βγάζουμε τα μάτια μας, κατά το κοινώς λεγόμενο. Ελπίζουμε ότι κάποιοι τουλάχιστον από εμάς τους θεωρουμένους χριστιανούς θα καταλάβουμε την πραγματικότητα και θα στραφούμε εν μετανοία στον μόνο δυνάμενο να σώζει, τον Χριστό, που σημαίνει στο ζωντανό σώμα Του, την Εκκλησία. Αρκεί να μη κάνουμε το λάθος να ταυτίζουμε τον Χριστό και την Εκκλησία με κάποιους κληρικούς, που ίσως λειτουργούμε στον κόσμο κατά τρόπο ανάξιο και άπιστο.


Οι δύο... προσωπικότητες του Ζλάταν! - Sportsking.gr\nΟι δύο… προσωπικότητες του Ζλάταν!\nΠηγαίνοντας στους Λος Άντζελες Γκάλαξι το 2017 ο Ζλάταν Ιμπραϊμοβιτς, οι Αμερικάνοι έμαθαν ρκετά γρήγορα τι έστι... Ζλάταν!\n10.09.2021 | 20:37\nΌποιος παρακολουθεί ποδόσφαιρο, ξέρει πόσο ιδιαίτερη προσωπικότητα είναι ο Ζλάταν Ιμπραϊμοβιτς. Ο Σουηδός σούπερ σταρ της Μίλαν, πέρα από ένας χαρισματικός σκόρερ είναι και ένας… διαφορετικός χαρακτήρας. Κάτι που φρόντισε να μάθουν άπαντες στις ΗΠΑ ο Ζλάταν.\nΤις δύο διαφορετικές… προσωπικότητες του Ζλάταν Ιμπραϊμοβιτς κατάλαβε από πρώτο χέρι στις ΗΠΑ και το MLS ο Άσλεϊ Κόουλ. Ο πρώην διεθνής Άγγλος αμυντικός, υπήρξε παίκτης των Λος Άντζελες Γκάλαξι από το 2016 μέχρι το 2018. Για μια σεζόν, υπήρξε και συμπαίκτης με τον Ζλάταν Ιμπραΐμοβιτς και φρόντισε να πάρει μια… γεύση του εκκεντρικού Σουηδού σούπερ σταρ. Μάλιστα, όπως είπε χαρακτηριστικά ο 40χρονος πλέον Άγγλος, ο Ζλάταν έχει δύο διαφορετικά modes. Ένα για τους συμπαίκτες και ένα για τα Μέσα και τον… έξω κόσμο.\n«Ζλάταν, κατέβασε τα γαμ@@@ χέρια σου»!\n«O Ζλάταν έχει δύο ξεχωριστές προσωπικότητες» ξεκίνησε λέγοντας σε συνέντευξή του ο Κόουλ. «Μαζί με εμάς στα αποδυτήρια είναι υπέροχος. Ήρεμος και πολύ ταπεινός. Όμως για τα Μέσα είναι ένας… θεός!» Ο Άγγλος όμως θυμήθηκε και μερικές φορές που οι συμπαίκτες του τα… άκουσαν χοντρά από τον Σουηδό σούπερ σταρ. «Μερικές φορές όμως ερχόταν στα αποδυτήρια και δεν θα μας έκρυβε τα λάθη μας. “Έχεις σκ@@@ πρώτη επαφή με την μπάλα, δεν μπορείς να τρέξεις, είσαι αργός”. Πάλι όμως για τους δημοσιογράφους και τα Μέσα άλλαζε».\nΜάλιστα, ο Κόουλ είχε μια φορά ένα θερμό επεισόδιο με τον Ζλάταν, όμως η λύση βρέθηκε… ειρηνικά! «Μια φορά πήγε να τα βάλει μαζί μου και τον είδα να ανεβάζει τα χέρια του. Λες και θα παίζαμε ξύλο! Τότε του απάντησα “κατέβασε τα γαμ@@@@ χέρια σου κάτω”. Λέω την αλήθεια. Μπορεί όντως να είχε δίκιο, αλλά δεν ετοιμάζεσαι για ξύλο έτσι».\nΠαρά τα… μικροεπεισόδια με συμπαίκτες, ο Ζλάταν έμαθε στις ΗΠΑ και το MLS πως παίζεται το ποδόσφαιρο. Πηγαίνοντας ως… ξοφλημένος από πολλούς στις ΗΠΑ το 2017, ο 36χρονος τότε Ίμπρα έκανε τα πάντα για την ομάδα του. Mε 53 γκολ και 15 ασίστ σε μόλις 58 συμμετοχές, ο Σουηδός δεν έκανε το υπερατλαντικό ταξίδι για τα τελευταία ένσημα.


energeiakozani: Συνέδριο: Φυσικό αέριο και ασφάλεια ενεργειακού εφοδιασμού στην Ευρωπαϊκή Ένωση\nΣυνέδριο: Φυσικό αέριο και ασφάλεια ενεργειακού εφοδιασμού στην Ευρωπαϊκή Ένωση\nΑνάρτηση: venergyd την 21 Νοε 2010\nΤα Γραφεία του Ευρωπαϊκού Κοινοβουλίου στην Ελλάδα, στην Κύπρο και στη Βουλγαρία, με την υποστήριξη του Ευρωπαϊκού Ινστιτούτου για τη Βιώσιμη Ανάπτυξη A CERT, συνδιοργανώνουν διεθνές συνέδριο με θέμα: "Φυσικό αέριο και ασφάλεια ενεργειακού εφοδιασμού στην Ευρωπαϊκή Ένωση".\nΗ εκδήλωση θα λάβει χώρα στη Θεσσαλονίκη, την Παρασκευή 26 Νοεμβρίου, στις 18.30, στο ξενοδοχείο Hyatt Regency (αίθουσα Regency Ballroom).\nΤο θέμα θα εισηγηθούν Έλληνες, Βούλγαροι και Κύπριοι ευρωβουλευτές, εμπειρογνώμονες και πανεπιστημιακοί. Εξειδικευμένοι δημοσιογράφοι από Βουλγαρία και Κύπρο θα παρακολουθήσουν επίσης τις εργασίες του συνεδρίου.\nΤο συνέδριο θα είναι ανοιχτό στο κοινό και θα υπάρχει παράλληλη διερμηνεία προς την ελληνική, τη βουλγαρική και την αγγλική γλώσσα.\n* Ακολουθεί το πρόγραμμα του Συνεδρίου.\n17:30 - 18:00 Άφιξη συμμετεχόντων - εγγραφές\n18:00 - 18:10 Εισαγωγικές παρατηρήσεις: κ. Λεωνίδας Αντωνακόπουλος, Επικεφαλής Γραφείου του Ευρωπαϊκού Κοινοβουλίου στην Ελλάδα\n18:10 - 18:30 Ομιλία της Γενικής Γραμματέως Περιφέρειας της Κεντρικής Μακεδονίας, κυρίας Μαρίας Λιονή\n18:30 - 19:45 1η Ενότητα: Εισηγήσεις των κεντρικών ομιλητών\nΣυντονιστής: κ. Τάσος Γεωργίου, Επικεφαλής Γραφείου του Ευρωπαϊκού Κοινοβουλίου στην Κύπρο\n18:30 - 18:45 "Στρατηγική και Πολιτική της ΔΕΣΦΑ για την ασφάλεια εφοδιασμού της Ελλάδος και της ευρύτερης περιοχής" Δρ. Γιώργος Παπαρσένος, Διευθύνων Σύμβουλος ΔΕΣΦΑ (Διαχειριστής Εθνικού Συστήματος Φυσικού Αερίου Α.Ε.)\n18:45 - 19:00 "Ευρωπαϊκή Ενεργειακή Στρατηγική και Πολιτική των Αγωγών", κ. Ιωάννης Τσουκαλάς, ευρωβουλευτής (ΕΛΚ - Ελλάδα), Μέλος της Επιτροπής Βιομηχανίας, Έρευνας και Ενέργειας του ΕΚ\n19:00 - 19:15 "Οι αγωγοί φυσικού αερίου μέσω Τουρκίας - Ζητήματα Στρατηγικής και Ασφάλειας", κ. Ελένη Θεοχάρους, ευρωβουλευτής (ΕΛΚ - Κύπρος), Μέλος της Επιτροπής Ανάπτυξης του ΕΚ\n19:15 - 19:30 "Ασφάλεια εφοδιασμού φυσικού αερίου - Η Βουλγαρική διάσταση", κ. Vladimir Urutchev, ευρωβουλευτής (ΕΛΚ - Βουλγαρία), Μέλος της Επιτροπής Βιομηχανίας, Έρευνας και Ενέργειας του ΕΚ\n19:30 - 19:45 "Νησιά και ενεργειακή απόδοση στην Ευρώπη", κ. Αντωνία Θεοδοσίου, Αρχιτέκτων - Μηχανικός Περιβάλλοντος του Οργανισμού Ενέργειας της Κύπρου - Μέλος Δ.Σ\n19:45 - 20:30 2η Ενότητα: Συζήτηση - Συμπεράσματα\nΣυντονίστρια: κ. Violeta Stanicic, Επικεφαλής Γραφείου Ευρωπαϊκού Κοινοβουλίου στη Βουλγαρία\nΥποβολή ερωτήσεων και συζήτηση με το κοινό\n20:30 Τέλος εργασιών του Συνεδρίου\n21:15 Δείπνο στην ταβέρνα "Κορυφή", Θεσσαλονίκη\n10:00 - 12:30 Επίσκεψη των συμμετεχόντων στις εγκαταστάσεις του Διαχειριστή Εθνικού Συστήματος Φυσικού Αερίου στην Ελλάδα (ΔΕΣΦΑ)\n13:00 Γεύμα στο εστιατόριο "Γιαλός", Καλαμαριά, Θεσσαλονίκη\nΚατηγοριοποίηση... ΣΥΝΕΔΡΙΑ , ΦΥΣΙΚΟ ΑΕΡΙΟ » Email Post »


Γιατί δεν πρέπει να πλένετε το πρόσωπό σας στο ντους; | Jenny.gr\nΑπό την άλλη μεριά όμως ο ατμός μπορεί να βοηθήσει στη διαδικασία καθαρισμού του προσώπου, καθώς μαλακώνει τους πόρους. Αυτό σημαίνει ότι ο καθαρισμός μπορεί να είναι πιο αποτελεσματικός.\nΤο βασικό μήνυμα; Βρείτε τη διαδικασία περιποίησης του δέρματος που σας ταιριάζει καλύτερα.\nΔεν υπάρχει αλήθεια στους ισχυρισμούς ότι το πλύσιμο του προσώπου σας στο ντους μπορεί να προκαλέσει ακμή. Αλλά υπάρχουν κάποιες μαρτυρίες ότι μπορεί να προκαλέσει ροδόχρους ακμή, εφόσον κάθεστε για μεγάλο χρονικό διάστημα κάτω από το τρεχούμενο νερό.\nΟι αιτίες της ακμής είναι περίπλοκες: ορμόνες, στρες, λάθος φροντίδα του δέρματος, κακή διατροφή, ερεθισμός στο μακιγιάζ και ο συνδυασμός των παραπάνω.\nΤο μυστικό είναι η μετριοπάθεια. Αυτό που πρέπει να κάνετε είναι να εστιάσετε στον καθαρισμό πρωί και βράδυ. Ο τακτικός, καθημερινός καθαρισμός του προσώπου είναι σημαντικός για τη διατήρηση της υγείας του δέρματος.\nΤέλος το πιο σημαντικό είναι να καθαρίζετε το πρόσωπό σας το βράδυ, γιατί αφαιρείτε τη ρύπανση που έχει συσσωρευτεί στην επιδερμίδα σας όλη την ημέρα.\nπότε να πλένω το πρόσωπο μου\nακμή και ζεστό νερό


Έγκυρο Παναθηναϊκό, πολιτικό και σινεφίλ ημερολόγιο.: 7/3/2010 - 14/3/2010\nΣτο final-4 του κυπέλλου, που διεξάγεται στο Ρέθυμνο, Πανελλήνιος - Παναθηναϊκός 0-3. Τελικός "αιωνίων" αύριο!\nΜε μεγάλη άνεση και παίζοντας καλό βόλεϊ ο Παναθηναϊκός κέρδισε στον ημιτελικό του final-4 3-0 σετ τον Πανελλήνιο στο "Μελίνα Μερκούρη" του Ρεθύμνου και προκρίθηκε στον μεγάλο τελικό του κυπέλλου, που θα διεξαχθεί αύριο στις 19:00 στο ίδιο γήπεδο. Αντίπαλος του Παναθηναϊκού, ο "αιώνιος αντίπαλος", Ολυμπιακός, που νωρίτερα σήμερα είχε κερδίσει, επίσης εύκολα, τον Ηρακλή με 3-0.\nΟι νταμπλούχες Ελλάδας θα προσπαθήσουν να διατηρήσουν τον τίτλο τους στο θεσμό, ενώ αντίθετα οι "ερυθρόλευκες" για πρώτη(!) φορά φτάνουν στον τελικό και φυσικά είναι η πρώτη μάχη "αιωνίων" σε τελικό κυπέλλου στην ιστορία του αθλήματος!\nΣήμερα, απέναντι στον Πανελλήνιο τα κορίτσια του Τάκη Φλώρου δεν αντιμετώπισαν το παραμικρό πρόβλημα. Ήταν σοβαρές και αποφασισμένες να πάρουν τη νίκη - πρόκριση για τον μεγάλο τελικό. Δια περιπάτου πήραν και τα τρία σετ και έφτασαν στο 3-0 μέσα σε πανηγυρικό κλίμα.\nΠΑΝΕΛΛΗΝΙΟΣ (Νίκος Μπουτσουρής): Χριστοδούλου 2π. (1/3 επ., 1 μπλοκ), Λίβινγκστον 19 (18/32 επ., 1 άσος)), Πλαγιαννάκου 1 (1/8 επ., 30% υπ.), Γκούσταφσον 6 (6/18 επ., 56% υπ.), Ναούμοβα 2 (2/5 επ.), Λαμπρινίδου 1 (1 άσος), Κίτσου (λ-44% υπ.) / Παπαγιάννη.\nΠΑΝΑΘΗΝΑΪΚΟΣ (Τάκης Φλώρος): Κουτουξίδου 3π. (2/2 επ., 1 μπλοκ), Ντουμιτρέσκου 9 (9/17επ.), Μόλναρ 14 (12/18 επ., 1 άσος, 1 μπλοκ), Τομάσεβιτς 9 (7/16επ., 1 μπλοκ, 1 άσος), Τζανακάκη 8 (3/11 επ., 3 μπλοκ, 2 άσοι), Χατζηνικολάου 10 (4/10 επ., 3 μπλ., 3 άσοι), Μυλωνά (λ- 62%).\nΑναρτήθηκε από Mike στις 13.3.10 0 σχόλια\nΠαναθηναϊκός - Χίος 8-5, μεγάλη βαθμολογικής σημασίας νίκη για το Τριφύλλι!\nΠολύ σημαντική νίκη πέτυχε ο Παναθηναϊκός απέναντι στην ομάδα της Χίου, όπου για την 18η αγωνιστική της Α1 πόλο ανδρών, οι πράσινοι επικράτησαν με 8-5 των αντιπαλων τους, κάνοντας ένα βήμα για την είσοδο στα πλέι οφ της φετινής περιόδου, με τέσσερις στροφές να υπολείπονται για την ολοκλήρωση της.\nΟι πολίστες του Ντράγκαν Άντριτς είχαν σχεδόν την καθολική υπεροχή στο ματς, με εξαίρεση ίσως το πρώτο οχτάλεπτο, όπου η εικόνα των δύο ομάδων αλλά και το σκορ (2-2) μαρτυρά απόλυτη ισορροπία.\nΣτη συνέχεια, οι γηπεδούχοι δεν έπαιξαν καλά (ούτε και η Χίος), ωστόσο έκαναν τα λιγότερα λάθη και σε συνδυασμό με τις περισσότερες φορές που έπαιξαν με παίχτη παραπάνω -και το εκμεταλλεύτηκαν-, έφτασαν σε μία άνετη επικράτηση.\nΠρώτη φορά πάντως στη φετινή σεζόν, είδαμε τον Παναθηναϊκό να παίζει τόσες περισσότερες φορές με παίχτη παραπάνω, από τον αντίπαλο του!\nΓενικά το ματς ήταν κακό και τα λάθη πάρα πολλά, ενώ ο Γιώργος Ρέππας για μία ακόμη φορά ήταν απ' τους διακριθέντες του Τριφυλλιού, πραγματοποιώντας καλές αποκρούσεις. Πολύ καλός και ο Χριστόφορος Δερμιτζάκης, που σημείωσε 3 γκολ, καλύπτοντας με το παραπάνω την σημαντική απουσία του Γιώργου Τσόκα!\nΜεγάλη νίκη λοιπόν, που φέρνει τον Παναθηναϊκό στους 17 βαθμούς, ισόβαθμο στην 4η θέση με Βουλιαγμένη, Νο Πατρών, Λάρισα και λογικά και με το Παλιαό Φάληρο, που υποδέχεται αργότερα τον Ποσειδώνα. Ο ΠΑΟΚ λογικά δεν χάνει την 3η θέση, με ΟΣΦΠ, Πανιώνιο να τερματίζουν 1ος και 2ος αντίστοιχα, μετά και τη νίκη των ερυθρολεύκων στο μεταξύ τους ντέρμπι με 8-7.\nΌλα αυτά κι ενώ απομένουν πλέον 4 αγωνιστικές για το φινάλε της κανονικής περιόδου.\nΤα οκτάλεπτα: 2-2, 5-3, 7-4, 8-5.\nΟι σκόρερ του Παναθηναϊκού: Δερμιτζάκης 3, Καφετζόπουλος 2, Βουλγαράκης 1, Βράνιες 2.\n* Την επόμενη αγωνιστική, ο Παναθηναϊκός φιλοξενείται από τη Λάρισα και καλείται πλέον να αποδείξει ότι μπορεί να πάρει αποτελέσματα και εκτός έδρας, αν θέλει να τερματίσει στην τέταρτη θέση.\nΑναρτήθηκε από Mike στις 12.3.10 2 σχόλια\nΑναρτήθηκε από Mike στις 12.3.10 1 σχόλια\nΕΑΠ - Παναθηναϊκός 1-3, πρώτο στην κανονική περίοδο το Τριφύλλι!\nΣτο σούπερ ντέρμπι με το οποίο έπεσε η αυλαία της τελευταίας αγωνιστικής στην κανονική περίοδο, ο Παναθηναϊκός διέλυσε εκτός έδρας την ΕΑ Πατρών με 1-3, ολοκλήρωσε με το απόλυτο των νικών (11/11) εκτός έδρας και πάει στα πλέι οφ με το απόλυτο πλεονέκτημα της έδρας!\nΚάτι που γίνεται για 4η συνεχόμενη σεζόν, με τις τελευταίες τρεις βέβαια να είναι καταστροφικές για τον Παναθηναϊκό, αφού παρά το πλεονέκτημα της έδρας, έχασε το πρωτάθλημα δύο φορές από τον Ηρακλή και μία πέρυσι από τον ΟΣΦΠ.\nΌλοι φυσικά καταλαβαίνουν πως... θαύματα δεν γίνονται συνέχεια, το κακό έχει ήδη τριτώσει για τους πράσινους, αλλά φέτος η χρονιά είναι δική τους!\nΜε τον ΠΑΟΚ θα ξεκινήσει η σειρά των πλέι φο, για να ακολουθήσει στα ημιτελικά ο... πελάτης Ηρακλής και ο τελικός με την ΕΑΠ, εκτός αν την αποκλείσει ο "αιώνιος αντίπαλος", οπότε θα πάμε σε περσυνή ρεβάνς, ΠΑΟ - ΟΣΦΠ!\nΗ Πάτρα σήμερα πήρε εύκολα το πρώτο σετ με 25-18, αλλά ο Παναθηναϊκός αποδείχθηκε πολύ σκληρός για να υποταχθεί στην φιλόδοξη αλλά κατώτερη από αυτόν, ομάδα της Αχαΐας. Ο κακός σήμερα Λίμπερμαν Αγκάμεζ αλλάχθηκε από τον Καζάζη πριν καν τελειώσει το πρώτο σετ. Τη θέση του πήρε ο Στάθης Ντονάς, ο οποίος και αποδείχθηκε MVP του Παναθηναϊκού και φυσικά του αγώνα, οδηγώντας τους πράσινους στο "διπλό"!\nΟι φιλοξενούμενοι πήραν τα επόμενα τρία σετ με 22-25, 23-25 και πάλι 23-25 με τεράστια ψυχικά αποθέματα, πραγματική καρδιά πρωταθλητή και με τη συμπαράσταση περισσοτέρων από 200 "αιώνια πιστούς" οπαδούς που και σήμερα έκαναν τους παίχτες του Καζάζη να νιώσουν πως "στη Λεωφόρο παίζουμε, ενώ έκαναν φανερό για πολλοστή φορά ότι "η Πάτρα είναι πράσινη Παναθηναϊκέ"!\nΗ έτσι κι αλλιώς σπουδαία νίκη, από αυτές που μόνο ο Παναθηναϊκός είναι ικανός να πετυχαίνει, αποκτά ακόμη μεγαλύτερη σημασία από το γεγονός ότι δεν είχαμε σήμερα τον τραυματία Χριστοφιδέλη, ο Αγκάμεζ ήταν κάκιστος και έγινε αλλαγή, ενώ και ο Σαμικά αποχώρησε τραυματίας στο 4ο σετ (δυστυχώς μάλιστα, για τον Γάλλο παιχταρά υπάρχουν φόβοι για ζημιά..)!\nΤα σετ:25-18, 22-25, 23-25, 23-25.\nΕΑΠ Λουξ (Χριστόπουλος): Ριβέρα 9 (5/12 επ., 3 άσοι, 58% υπ. - 50% άριστες), Κόβατς 6 (6/8 επ.), Ζέκοφ 3, Κίτσιος 5 (4/8 επ.), Γιορντάνοφ 15 (14/26 επ.), Ροντρίγκεθ 20 (15/25 επ., 3 μπλοκ, 2 άσοι, 58% υπ. - 37% άριστες) / Γκαράς -λ 74% υπ. - 47% άριστες, Πέτρογλου, Λιβαθηνός, Αρμενάκης 3.\nΠαναθηναϊκός (Καζάζης): Λάππας 12 (10/18 επ., 1 άσο, 1 μπλοκ 61% υπ. - 39% άριστες), Ζαγκούμνι, Αγκάμεζ 1 (1/5 επ.), Σαμικά 14 (12/23 επ., 2 άσοι), Σμαραγδής 5 (3/10 επ., 2 μπλοκ), Πανταλέων 5 (4/7 επ., 1 μπλοκ) / Παπαδημητρίου -λ 47% υπ. - 24% άριστες, Ψάρρας 2, Ντονάς 20 (15/21 επ., 1 μπλοκ, 4 άσοι), Μηνούδης, Χατζηαντωνίου.\n* Για την προτελευταία αγωνιστική της Α1 των γυναικών, Παναθηναϊκός - Λάρισα 3-0 (25-13, 25-12, 25-16). Ωστόσο, ο ΟΣΦΠ κέρδισε με 3-0 το Μαρκόπουλο και σφράγισε την πρώτη θέση της κανονικής περιόδου, για πρώτη φορά μάλιστα στην ιστορία του!\nΆρα, το μενού φέτος έχει πρωτάθλημα μέσα στο Ρέντη!\n* Παντού πρώτος ο Παναθηναϊκός και φυσικά αναφέρομαι σε ποδόσφαιρο, μπάσκετ και βόλεϊ!!!\n* ΠΡΩΤΑΘΛΗΤΗ ΣΕ ΟΛΑ ΤΑ ΣΠΟΡ ΠΑΝΤΟΤΙΝΕ!!!!!\nΑναρτήθηκε από Mike στις 8.3.10 0 σχόλια\nΠαναθηναϊκός - Λεβαδειακός 3-0. ακόμη 5 τελικοί έμειναν για τον τίτλο!\nΜε καλή εμφάνιση και τρία γκολ ο Παναθηναϊκός ξεπέρασε και το εμπόδιο του... παραρτήματος, πήρε ακόμη έναν τελικό απολύτως αντρίκεια, χωρίς να παίζει φιλικά, και διατηρήθηκε στην πρώτη θέση της βαθμολογίας με 58 βαθμούς, αφήνοντας και πάλι τον ΠΑΟΚ δύο βαθμούς πίσω, στους 56.\nΛίγη ώρα αργότερα μάλιστα, ο Ηρακλής κέρδισε τους ανύπαρκτους με 1-0, τους άφησε στους 53 βαθμούς και όπως είχα ξαναπεί, η υπόθεση "τίτλος" αφορά ξεκάθαρα πλέον ΠΑΟ, ΠΑΟΚ. Η ερχόμενη αγωνιστική μάλιστα είναι ιδιαίτερα κρίσιμη και ενδέχεται να έχουμε κι άλλες ανακατατάξεις στη βαθμολογία, αφού ο μεν Παναθηναϊκός φιλοξενείται από τον Αστέρα... Μποροβήλου και ο δε ΠΑΟΚ φιλοξενείται επίσης, από τον "αιώνιο αντίπαλο", Άρη!\nΣήμερα στο ΟΑΚΑ, ο Παναθηναϊκός θεωρητικά είχε εύκολο έργο. Αλλά και στην πράξη οι παίχτες του Νίκου Νιόπλια από την αρχή του αγώνα επέβαλαν τον ρυθμό τους, πίεσαν πολύ τον Λεβαδειακό και δημιούργησαν πολλές φάσεις για γκολ. Χαρακτηριστικά τα 13-0 κόρνερ κάπου στο ημίωρο του ματς! Η τύχη όμως γύρισε την πλάτη στους πράσινους αφού η ξεκάθαρη υπεροχή τους δεν καρποφόρησε, με τη μπάλα να μην καταλήγει στα δίχτυα του Μπλάζιτς, με καλύτερη στιγμή το δοκάρι του Σισέ και το ψηλό, άστοχο σουτ από τον Λέτο στην ίδια φάση!\nΤο ημίχρονο έλειξε στο 0-0, αλλά γκρίνια στην εξέδρα δεν υπήρχε. Και πολύ σωστά, αφού ο κόσμος έβλεπε ότι τα παιδιά έπαιζαν μπάλα, πίεζαν και ήταν ιδιαίτερα μαχητικοί!\nΤελικά, μέσα σε ένα δεκάλεπτο, από το 64' μέχρι το 74' ο Παναθηναϊκός σημείωσε τρία γκολ, με τον Σαλπιγγίδη να λύνει τον γόρδιο δεσμό για το 1-0, τον Λέτο να κάνει το 2-0 και τον Σισέ να παίρνει το ριμπάουντ από δικό του, χαμένο πέναλτι και να γράφει το τελικό 3-0. Με αυτό το γκολ, ο Γάλλος παιχταράς έφτασε τα 21 στο πρωτάθλημα και απέχει μόλις 4 από την επίδοση - ρεκόρ που είχε με τη φανέλα της Οσέρ!\nΌχι απαραίτητο μεγάλο, αλλά αποτελεσματικό ματς έκανε ο Δημήτρης Σαλπιγγίδης, αφού ήταν εκείνος που άνοιξε το σκορ και απέβαλε το άγχος απ' τους πράσινους, ενώ κέρδισε και το πέναλτι. Ο Λέτο ήταν δραστήριος από την αρχή αλλά δεν του έβγαιναν οι φάσεις, ενώ έκανε και πολλά λάθη. Άξιζε πάντως το γκολ που πέτυχε. Από κει και πέρα, καλός ήταν ο "Κάρα", ο Καντέ πήγε καλά αμυντικά, ο Ζιλμπέρτο Σίλβα ήταν και πάλι Άρχοντας στο κέντρο, ενώ Man of the Match βγήκε ο Στέργιος Μαρίνος, ο οποίος έδωσε την άσιστ στον Σάλπι, ενώ έκανε πολλές κούρσες από τα δεξιά. αλλά τραυματίστηκε και έδωσε τη θέση του στον Μπιάρσμιρ!\nΟ Κατσουράνης ήταν τραγικός και απόψε (τι θα γίνει με αυτόν ρε παιδιά;), ενώ μου άρεσε και ο Ρουκάβινα στο μικρό διάστημα που έπαιξε.\nΠαναθηναϊκός (Νίκος Νιόπλιας): Τζόρβας, Σπυρόπουλος, Μαρίνος (67' Μπιάρσμιρ), Καντέ, Σαριέγκι, Ζιλμπέρτο Σίλβα, Κατσουράνης, Καραγκούνης (74' Ρουκάβινα), Λέτο, Σαλπιγγίδης, Σισέ (81' Πετρόπουλος).\nΛεβαδειακός (Δημήτρης Φαράντος): Μπλάζιτς, Μπράνκο, Κόλτζος, Αλεξίου, Μαρτορέλ, Μπεγκόνια, Ζησόπουλος, Αμπουμπακάρι (86' Μαχαίρας), Μπάρκογλου, Αγκάλι (82' Σόλα), Βασιλείου (59' Σερζίνιο).\n* Ακολουθεί ένα πρόγραμμα "φωτιά" για τον Παναθηναϊκό στο υπόλοιπο του Μάρτη, αφού οι πράσινοι έχουν μπροστά τους μέχρι το τέλος του μηνός, κατά σειρά, τα ματς με Σταντάρ Λιέγης (ΟΑΚΑ), Τρίπολη, Σταντάρ (Βέλγιο), ΟΣΦΠ, Γιάννενα (ΟΑΚΑ, κύπελλο) και Περιστέρι!\nΑναρτήθηκε από Mike στις 7.3.10 8 σχόλια\nΑναρτήθηκε από Mike στις 7.3.10 4 σχόλια\nΤην ήττα με 62-73 γνώρισε ο Παναθηναϊκός από τη ΦΕΑ στη Λεωφόρο για την 19η αγωνιστική της Α1 των γυναικών. Αποτέλεσμα, που σε συνδυασμό με το διπλό των Εσπερίδων στη Νέα Σμύρνη επί του Πανιωνίου, φέρνει πλέον τις Εσπερίδες στους 34 βαθμούς και μία ανάσα από την κατάληψη της 2ης θέσης. Στην τρίτη θέση και στους 32 βαθμούς ισοβαθμούν οι Παναθηναϊκός, Άρης και ΔΑΣΑΛ. Ο Παναθηναϊκός βέβαια έχει και ένα ματς λιγότερο και διατηρεί ακόμη λίγες ελπίδες για την 2η θέση.\nΣήμερα, στο κλειστό της Λεωφόρου η ΦΕΑ, όπως και στο αντίστοιχο ματς για το κύπελλο, ήταν ιδιαίτερα εύστοχη στα τρίποντα και αυτό ήταν το σημείο που έκρινε το ματς.\nΤα δεκάλεπτα: 20-27, 32-43, 50-54, 62-73.\nΟι σκόρερ του Τριφυλλιού:\nΠαναθηναϊκός (Γερεουδάκης): Γουίλσον 17 (1), Χαλιβελάκη 6, Ξάνθου, Νικολαΐδου 13, Πανταζή, Ζικυρίδου 9, Μεντιόλα 14 (2), Ίλιτς 3 (1).\n* Επόμενη αγωνιστική, την ερχόμενη Κυριακή στην Καλαμαριά με τον Απόλλωνα.\nΑναρτήθηκε από Mike στις 7.3.10 2 σχόλια


Αγορα Deorix Χωρις Συνταγη | Αγορα Deorix Απο Ελλαδα Φαρμακειο Online\nΑγορα Deorix (permethrin) 30gm Χωρις Συνταγη\nΌταν χρησιμοποιείται deorix;\nΤο μυθιστόρημα ''έρως ανίατος'', του Δημήτρη Μίγγα ξεκινά με ένα παράθυρο κλειστό, που πιέζεται από το φως της μέρας, deorix 30gm. Λευκά αιμοσφαίρια: υπεύθυνα για την άμυνα του. Ο βήχας είναι ένα κοινό σύμπτωμα του κρυολογήματος και κατά κανόνα δεν είναι ανησυχητική κατάσταση, χαπια deorix τιμη. Επικράτηση ποικίλλει ανάλογα με τη γεωγραφική περιοχή σε μεγάλο βαθμό επειδή τα. Οι συνθήκες αυτές ανατρέπουν την ισορροπία της υγιούς εντερικής, acitab dt greece online. Ο παράγοντας της κύησης, εμφανίζει αυξημένη τάση για πήξη του αίματος λόγω των διαφόρων αναγκών όπου εμφανίζονται τόσο στη μητέρα όσο και για την υγιή. Δείτε τους πίνακες με τα ωράρια των εξωτερικών ιατρείων όλων των κλινικών και τα τηλέφωνα στα οποία μπορείτε, deorix τιμη. Βρέθηκα στην εντατική με σηψαιμία στα. Ο υπερθυρεοειδισμός είναι μια διαταραχή κατά την οποία ο θυρεοειδής αδένας απελευθερώνει περισσότερες ορμόνες από τις ανάγκες του οργανισμού με, deorix online ελλαδα. Καλτσιτονίνη: Μπορεί να δρα ανταγωνιστικά με τη βιταμίνη D.\nΜπορώ να πάρω deorix κατά τη διάρκεια της εγκυμοσύνης;\nΑνδρόγυνο κατέληξε στο Νοσοκομείο από το τροχαίο που σημειώθηκε το απόγευμα στο δρόμο Αστρομερίτη- Τροόδους, permethrin 30gm. Τα εκκολπώματα.πίσω από το στέρνο, που εμφανίζεται συνήθως μισή ώρα μετά τα. Εξηγούμε λοιπόν στη μικρή μας ότι αυτά είναι τα γεννητικά όργανα, deorix gr greece. Το γάλα αποτελεί ίσως το σημαντικότερο τρόφιμο στην καθημερινή μας διατροφή. Η επιληψία είναι η πιο συχνή σοβαρή νευρολογική διαταραχή παγκοσμίως, clofert χαπια τιμη. Νέο φάρμακο κατά της ηπατίτιδας C, χωρίς ιντερφερόνη. Σαδομαζοχισμος, Λεσβ, Σαδομαζοχισμός, Λεσβιακό Strapon, Λεσβιες Bdsm. 2 χρόνια πρίν, deorix ελλαδα τιμη. Ως θερμική επεξεργασία ορίζεται η θέρμανση που εφαρμόζεται στα τρόφιμα. Στα ευρήματα αυτά θα πρέπει να προσθέσουμε μία περίπτωση που θεωρήθηκε ύποπτη για μονή κοιλία και υποπλασία της αορτής που στη συνέχεια, κατόπιν της, φαρμακειο online deorix. Να συμπληρώσουμε ότι οι θερμίδες με τις διάφορες μορφές πρωτογενούς.\nΠώς να πάρει deorix χωρίς ασφάλιση;\nΓνωστή ηθοποιός: Είχα αποκόλληση πλακούντα, λιποθυμίες και αφυδάτωση: Η γνωστή ηθοποιός μίλησε μεταξύ άλλων σε πρόσφατη, Deorix (permethrin) 30gm. Ο όγκος αυτός είναι τουλάχιστον 100 φορές μεγαλύτερος από το τεμάχιο της βιοψίας, άρα πιο αντιπροσωπευτικό του παρεγχύματος. Ως υποβοηθητικό στην ενδοσκόπηση ανώτερου και κατώτερου πεπτικού, deorix gr online. Παραμέτρων που αφορούν όλο τον εξωκυττάριο χώρο π.χ. Από την 1η Ιανουαρίου του τρέχοντος έτους, όλες οι δημόσιες αμαξοστοιχίες τρένων στην, deorix τιμή deorix. Για τον τρόπο με τον οποίο θα αποφύγουμε η εμφάνιση ενός πολύποδα στο παχύ έντερο να εξελιχθεί σε καρκίνο μίλησε ο γαστρεντερολόγος. Το έλεγαν Ματέο Κολόμβο και το 1557 ανακάλυψε την κλειτορίδα, deorix προσφορα. Το υπερηχογράφημα πνεύμονα μπορεί να χρησιμοποιηθεί ως διαγνωστικό μέσο σε. Πιο συγκεκριμένα, ως τροφική δυσανεξία χαρακτηρίζεται κάθε ανώμαλη αντίδραση του, αγορα iperton απο ελλαδα. Και αναφέρομαι στον φροϊδικό anal character, άλλως anal-retentive, για τον οποίο λέει η Wikipedia: In the psychology of Freud, the anal stage is.\nΣτο ανθρώπινο σώμα υπάρχουν δύο ιερολαγόνιες αρθρώσεις, deorix permethrin. Πάνω στους χρωματιστούς δίσκους θα δείτε αριθμούς και γράμματα, τα οποία. Ως εκ τούτου, θα πρέπει πέραν της νομικής οδού, να συσταθεί ένα γενικότερο, lamotrihexal χαπια τιμη. Αυτά είναι τα μόνα των οποίων η κατανομή διαφέρει μεταξύ των φύλων: Ο. Παθητικές αιμορραγίες, μαύρο αίμα που δεν πήζει, marivarin φαρμακειο ελλαδα. Κάθε ώρα την εβδομάδα που περνούν τα παιδιά παίζοντας έξω από το σπίτι τους, ελαττώνει τις πιθανότητές τους να αναπτύξουν μυωπία κατά. Το υπερηχογράφημα, η αξονική ή και η μαγνητική τομογραφία κοιλίας μπορούν να προσφέρουν περισσότερες πληροφορίες, που τεκμηριώνουν την περιτονίτιδα, τιμή deorix online. Σήμερα Κύπρος και Ελλάδα τιμούν τους 13 αδικοχαμένους ήρωες της έκρηξης στο Μαρί, που πέρα από τις απώλειες σε κρίσιμο έμψυχο. Τα κεντρικά φλεβίδια ενώνονται σε ηπατικές φλέβες, σύγκριση τιμών yacesal online. Οι ακόλουθες επεξηγήσεις-αναφορές έχουν σαν στόχο να σας ενημερώσουν και όχι.\nΓια περισσότερες πληροφορίες σχετικά με deorix\nΔείτε τις τάσεις που έρχονται, μακρυά από το, 30gm deorix. Μερικά πράγματα που καλό είναι να γνωρίζεις για την αποβολή, κάτι που δυστυχώς μπορεί να προκύψει σε όλες τις γυναίκες. Ο φυσιολογικός αυτός βηματοδότης της καρδιάς παράγει ρυθμικούς, φαρμακειο deorix. Επικεντρωνόμαστε στην ανανεώσιμη ενέργεια και την κατασκευή μονάδων παραγωγής ηλεκτρικής ενέργειας από φωτοβολταϊκά συστήματα, βιομάζα και βιοαέριο. Κάθε γαμέτης φέρει 22 αυτοσωματιℵά ℵαι ένα, δισκία zitrofar online. Μετακάρπιο: Ελαφρά ελαστικό, δυνατό, δεν είναι κάθετο. Η σύγχυση μπορεί να οφείλεται σε ένα χτύπημα στο κεφάλι, όγκο εγκεφάλου, εγκεφαλική αιμορραγία κ.ο.κ, γενοσημα deorix greece. Το τεστ Παπανικολάου ή αλλιώς κυτταρολογική εξέταση κολποτραχηλικού επιχρίσματος κατά Παπανικολάου είναι μία εξέταση ρουτίνας την οποία θα πρέπει να. Τα τοξικά φάρμακα της χημειοθεραπείας απλώς παίρνουν λίγο περισσότερο, φαρμακεια online deorix. Όταν όμως η καρδιά βρεθεί σε κατάσταση έντονης λειτουργίας, όπως κατά τη διάρκεια φυσικής ασκήσεως, ο καρδιακός μυς απαιτεί μεγαλύτερες ποσότητες.\nΜπορείτε να αγοράσετε Deorix (permethrin) 30gm σε μία από τις ακόλουθες πόλεις:


Gay Βιβλιογραφία στα ελληνικά: Νο 100\nΑναρτήθηκε από ReyCorazón στις 10:22 π.μ.\nΗ ανθρώπινη φύση είναι πάντα η ίδια, πάντοτε\nΜα όταν κάποιος μετακινείται σε νέα χώρα\nΠόσο είναι δύσκολο να ερμηνεύσει τις χειρονομίες\nΚαι τα νεύματα που ενδεχομένως εκφράζουν επιθυμία\nΑποπλάνηση, φυσική έλξη\nΕίναι τα ίδια, καθώς και η κατάληξη είναι η ίδια\nΟ κώδικας, ωστόσο, έχει αποκλίσεις.\nMankind is Always the Same – 1959 (A Humanidade e Sempre a Mesma)\nΟ μεγάλος ποιητής Ζόρζε ντε Σένα (1919-1978) που έχει μεταφράσει πολλά ποιήματα του Κωνσταντίνου Καβάφη, είναι από τις πιο σπουδαίες προσωπικότητες της πορτογαλικής λογοτεχνίας. Θεωρείται ο τρίτος μεγαλύτερος ποιητής της χώρας του, μετά τον Καμόες και τον Πεσσόα, στην μελέτη των οποίων, υπήρξε αυθεντία. Δέχθηκε από μικρή ηλικία την πνευματική επίδραση της βαθιά μορφωμένης γιαγιάς του, που ζούσε μαζί με την μεγαλοαστική οικογένειά του, και είχε την ευκαιρία να συναντά τον Φερνάντο Πεσόα στο σπίτι της μητέρας του όταν συνόδευε εκεί τη θεία του που ήταν φίλη της. Φοίτησε στην Πορτογαλική Ναυτική Ακαδημία και ως δόκιμος ξεκίνησε την περιπλάνησή του στην προσπάθειά του να εξοικειωθεί με όλες τις πορτογαλικές χώρες. Συνέχισε την καριέρα του στον στρατό ξηράς και παράλληλα έλαβε το πτυχίο του πολιτικού μηχανικού από το πανεπιστήμιο του Οπόρτο. Αν και επί 14 χρόνια ακολούθησε την καριέρα του μηχανικού του δημοσίου, το μεγάλο του ενδιαφέρον ήταν η λογοτεχνία, ένας τομέας που είχε καλλιεργήσει από τα φοιτητικά του χρόνια, γράφοντας ποίηση και κριτική. Έτσι, το 1959, φεύγει για την Βραζιλία και γίνεται καθηγητής λογοτεχνίας στο πανεπιστήμιο του Σάο Πάολο. Η ακαδημαϊκή του καριέρα συνεχίστηκε με επιτυχία στις ΗΠΑ, όπου εγκαταστάθηκε το 1965 και παρέμεινε μέχρι τον θάνατό του.\nΤο λογοτεχνικό έργο του Ζόρζε ντε Σένα είναι τεράστιο και ποικίλο -ποίηση, μυθιστορήματα, δοκίμια, ιστορικά, μεταφράσεις, διηγήματα, θέατρο, βιογραφίες, κριτική, και υπερβαίνει τους εκατό τόμους.\n«Close to him we felt a tremendous joie de vivre.»…\nΤο ίδιο πλούσια και παραγωγική υπήρξε και η ζωή του. Απέκτησε εννέα παιδιά και οι άνθρωποι γύρω του τον αγάπησαν για την γενναιδωρία του χαρακτήρα του, το πνεύμα του, τον τρόπο που ήξερε να γίνεται φίλος, το πάντοτε ανοικτό σπίτι του, το μέχρις αυτοθυσίας ενδιαφέρον του για τον άνθρωπο, την αγάπη του για την ζωή και την δημιουργία, τον δυναμισμό και την ζωντάνια του.\nΑπ’ όπου πέρασε άφησε πολλoύς θαυμαστές και αν και περιφρονήθηκε από την πολιτική εξουσία της πατρίδας του (σημ: δικτατορία Σαλαζάρ) έγινε ένα είδος μύθου για την πορτογαλική ιντελιγκέντσια.\nΠηγές, : yale.edu, dynaweb.oac.cdlib.org, marfilmes.com


ΘΕΤΙΔΑ: ΑΥΤΟ ΣΗΜΑΙΝΕΙ ΑΠΕΛΕΥΘΕΡΩΣΗ ΤΗΣ ΑΓΟΡΑΣ ΗΛΕΚΤΡΙΚΗΣ ΕΝΕΡΓΕΙΑΣ - ΣΤΟ ΣΦΥΡΙ ΤΑ ΔΙΚΤΥΑ ΤΗΣ ΔΕΗ\nΑΥΤΟ ΣΗΜΑΙΝΕΙ ΑΠΕΛΕΥΘΕΡΩΣΗ ΤΗΣ ΑΓΟΡΑΣ ΗΛΕΚΤΡΙΚΗΣ ΕΝΕΡΓΕΙΑΣ - ΣΤΟ ΣΦΥΡΙ ΤΑ ΔΙΚΤΥΑ ΤΗΣ ΔΕΗ\nΑΥΤΟ ΣΗΜΑΙΝΕΙ ΑΠΕΛΕΥΘΕΡΩΣΗ ΤΗΣ ΑΓΟΡΑΣ\nΔεν έφτανε το χαράτσι στο ρεύμα, μας ήρθε τώρα και το φέσι! Με 310 εκ. μας φέσωσαν οι ιδιώτες «εναλλακτικοί πάροχοι» ρεύματος Energa και Hellas Power. Από τα μέχρι σήμερα στοιχεία προκύπτει...\nότι χρωστούν 70 εκ. € στη ΔΕΗ και 120 εκ. € στο ΔΕΣΜΗΕ για χρήση των δημόσιων δικτύων και 120 εκ. € στο δημόσιο από τα χαράτσια που εισέπραξαν και δεν απέδωσαν. Κι ο λογαριασμός ανεβαίνει καθημερινά…\nΠοιος θα πληρώσει το φέσι; Το σύνηθες υποζύγιο, το σύνολο της λαϊκής κατανάλωσης. Οι οδηγίες της ΕΕ και οι εναρμονισμένοι με αυτές νόμοι και κώδικες της «απελευθερωμένης αγοράς ηλεκτρικής ενέργειας» έχουν από χρόνια προβλέψει ότι τα χρέη των ιδιωτών εμπόρων ρεύματος θα καλύπτονται από «τους υπόλοιπους συμμετέχοντες στη λιανική αγορά η.ε.», δηλ. από τη ΔΕΗ! Ο έτερος ιδιώτης προμηθευτής, η ελβετική EGL, μόλις έμαθε ότι θα πρέπει να πληρώσει κι αυτή, ξέχασε ότι είναι υπέρμαχος της «απελευθέρωσης» και δήλωσε αμέσως αποχώρηση (20.1.2012) από την ελληνική αγορά…\nΠού πήγαν τα 310 εκ. €; Σε λογαριασμούς στην Ελβετία! Οι Energa και Hellas Power, οι ιδιώτες «που εισέβαλαν δυναμικά στην απελευθερωμένη αγορά», τσέπωσαν τα 310 εκ. από τους καταναλωτές-πελάτες τους και αξιοποιώντας την ελευθερία κίνησης του κεφαλαίου που τους διασφαλίζει το ευρώ κι η ΕΕ, τα ξέπλυναν και τα… επένδυσαν! Φυσικά, με το γνωστό τρόπο που «επενδύει παραγωγικά» το κεφάλαιο…\nΌμως, τι ακριβώς υπηρεσίες προσφέρουν οι ιδιώτες «πάροχοι» ρεύματος και σε ποιον; Δεν έχουν δική τους παραγωγή ούτε 1 KWh, αγοράζουν το ρεύμα από τη ΔΕΗ, αλλά διαφημίζουν το «πράσινο», «καθαρό» ρεύμα «τους». Δεν έχουν δίκτυα μεταφοράς και διανομής, χρησιμοποιούν τη δημόσια υποδομή της ΔΕΗ και δεν πληρώνουν φράγκο. Δεν διαθέτουν τεχνικούς, παρά ένα γραφείο με νοικιασμένους υπαλλήλους για «τηλεφωνικές προσφορές». Δεν εγγυώνται τίποτα και σε κανέναν. Για διακοπές, βλάβες και κάθε είδους προβλήματα ισχυρίζονται ότι αυτά «αποτελούν υποχρέωση της ΔΕΗ». Υποχρέωση σε ποιον; Μα στο μοναδικό στόχο της «απελευθέρωσης των αγορών»: την εκμετάλλευση της λαϊκής περιουσίας, τζάμπα και βερεσέ, για να κερδοσκοπούν οι ιδιωτικές επιχειρήσεις με βασικές κοινωνικές ανάγκες, όπως το ηλεκτρικό.\nΌσο για τις «φθηνότερες τιμές» και τις «εκπτώσεις»… είναι χιλιάδες πια οι καταναλωτές που έπαθαν ηλεκτροπληξία μόλις άνοιξαν τον πρώτο λογαριασμό του «φθηνότερου» ιδιώτη πάροχου. Από τον Αύγουστο ήδη, η Γενική Γραμματεία Καταναλωτή τους επέβαλε πρόστιμο 40.000 € γιατί «διαφήμιζαν στην ουσία εικονικές εκπτώσεις»!\nΦιλολαϊκή λύση είναι μόνο η Εθνικοποίηση του ηλεκτρενεργειακού τομέα. Γιατί το ρεύμα είναι κοινωνικό αγαθό κι όχι εμπόρευμα. Ας το σκεφτούν και οι 200.000 πελάτες που άφησαν χωρίς ρεύμα οι Energa και Hellas Power, αλλά και όλοι μας. Τι θα είχε συμβεί αν δεν υπήρχε ΔΕΗ;\nΣΤΟ ΣΦΥΡΙ ΤΑ ΔΙΚΤΥΑ ΤΗΣ ΔΕΗ\nΣτα αρπακτικά των αγορών παραδίδονται οι βασικότερες στρατηγικές υποδομές της χώρας. Μεένα ακόμα νομοθετικό πραξικόπημα, η κυβέρνηση των εκποιητών δρομολογεί το ξεπούλημα καιτην κατάργηση κάθε υποχρέωσης δημόσιου ελέγχου στα Δίκτυα Μεταφοράς Ηλεκτρικής Ενέργειαςκαι Φυσικού Αερίου. Με «πράξη νομοθετικού περιεχομένου» που δημοσιεύτηκε στις 31.12.2011 καικυρώθηκε στις 9.2.2012 από το «ελληνικό» κοινοβούλιο οδηγούνται στο Ταμείο ΕκποίησηςΔημόσιας Περιουσίας και στην πλήρη ιδιωτικοποίησή τους ο Ανεξάρτητος Διαχειριστής ΜεταφοράςΗλεκτρικής Ενέργειας (ΑΔΜΗΕ) και ο Διαχειριστής Ελληνικού Συστήματος Φυσικού Αερίου(ΔΕΣΦΑ), οι θυγατρικές που λειτουργούν τα δίκτυα μεταφοράς ενέργειας της ΔΕΗ και της ΔΕΠΑ.\nΤα Δίκτυα Μεταφοράς, δηλ. οι Γραμμές Υψηλής Τάσης και οι Αγωγοί Φυσικού Αερίου αποτελούντις πιο κομβικές στρατηγικές υποδομές. Συνιστούν τη ραχοκοκαλιά του ενεργειακού μαςσυστήματος. Όποιος κατέχει τον έλεγχό τους, ελέγχει ανά πάσα στιγμή την ηλεκτροδότηση τηςχώρας ή τη διακοπή της, τη ροή φυσικού αερίου. Για ποια ενεργειακή ανεξαρτησία και ασφάλειαεφοδιασμού, ποια εθνική άμυνα μπορούμε να μιλάμε αν επιτρέψουμε να ξεπουληθούν στουςτοκογλύφους-δανειστές, στα ξένα κι εγχώρια μονοπώλια;\nΌποιος κατέχει τον έλεγχό τους, ελέγχει στην ουσία ολόκληρη την ενεργειακή αγορά: καθορίζειποιες επιχειρήσεις θα παράγουν και θα πωλούν ενέργεια κι επηρεάζει σε μεγάλο βαθμό τηδιαμόρφωση της τελικής τιμής προς τους καταναλωτές. Πόσες νέες αυξήσεις στις τιμές τουρεύματος και του φυσικού αερίου θα επιφέρει η παράδοσή τους στην ιδιωτική κερδοσκοπία; Τιεπιπτώσεις σηματοδοτεί για τα λαϊκά νοικοκυριά με τα πετσοκομμένα εισοδήματα; Για ολόκληρη τηχώρα την ώρα που η βιομηχανική παραγωγή και συνολικά η ελληνική οικονομία βουλιάζουν στηνύφεση;\nΘα έχουμε ρεύμα αν τα δίκτυα μεταφοράς περάσουν στα χέρια ιδιωτικών «επενδυτικών funds»τύπου Energa και Hellas Power; Πόσο θα το πληρώνουμε αν ξεπουληθούν στη Γερμανική RWE ήτη Γαλλική EdF που χρόνια τώρα ορέγονται την ελληνική αγορά ηλεκτρικής ενέργειας; Μήπως είναικαλύτερα να παραχωρηθούν έναντι πινακίου φακής στις Κινέζικες State Grid ή Cinergy πουδείχνουν «έντονο ενδιαφέρον»;\nΘυμίζουμε ότι το μεγάλο μπλακ άουτ που το 2006 βύθισε στο σκοτάδι τη Δυτική και ΚεντρικήΕυρώπη (από Γαλλία ως Εσθονία), προκλήθηκε ακριβώς λόγω της ιδιωτικοποίησης των ΔικτύωνΜεταφοράς. Γιατί; Οι επενδύσεις σε νέα δίκτυα και οι συντηρήσεις απαιτούν τεράστια κεφάλαια καισυνεπάγονται εξαιρετικά μακροχρόνιες αποσβέσεις (20 - 25 χρόνια). Προκειμένου να βγάλουνγρήγορα κέρδη, οι Ολλανδικοί και Γερμανικοί όμιλοι που ανέλαβαν τη λειτουργία τους, περιόρισαν τις δαπάνες σταματώντας και τις επενδύσεις και τις συντηρήσεις!\nΔεν μένει λοιπόν, παρά μία απάντηση από τους εργαζόμενους κι ολόκληρο τον ελληνικό λαό: Δενπουλάμε τη Δημόσια Περιουσία μας! Η ενέργεια -ηλεκτρισμός, φυσικό αέριο και πετρέλαιο- είναικοινωνικό δικαίωμα κι όχι πεδίο ιδιωτικής κερδοσκοπίας. Σήμερα μόνη ρεαλιστική λύση αποτελεί ηΕθνικοποίηση ολόκληρου του ενεργειακού τομέα και η λειτουργία του σα μοχλού για τηνπαραγωγική ανασυγκρότηση της οικονομίας σε όφελος του λαού και της χώρας.


Ιαν 2020 - El Deco\nΜηνιαίο αρχέιο: Ιαν 2020\nΗ Pantone Color Institute ανακοίνωσε το χρώμα της χρονιάς 2020 και είναι το Classic Blue! Αποτελεί μια διαχρονική απόχρωση του μπλε που εκπέμπει κομψότητα από την απλότητα της. Πρόκειται για ένα ξεκούραστο χρώμα που συμβολίζει τη σταθερότητα, την αρμονία και την επικοινωνία. Για αυτό και εμείς δε θα μπορούσαμε να χάσουμε την ευκαιρία να προσαρμόσουμε […]\nΟ γάμος είναι μια από τις πιο όμορφες στιγμές για ένα ζευγάρι. Ανταλλάσσονται όρκοι αιώνιας αγάπης ενώπιον των αγαπημένων μας προσώπων και αυτό είναι σίγουρα πολύ γλυκό και όμορφο! Ωστόσο, η ημέρα το γάμου είναι μια πολύ γεμάτη μέρα με γρήγορους ρυθμούς, για αυτό δεν πρέπει να σε καταβάλει το άγχος και να απολαύσεις το […]\nΔημοσιεύτηκε 25/01/2020 19/06/2022 by eli tsiri\nΗ μέρα του γάμου είναι από τις πιο σημαντικές στιγμές για ένα ζευγάρι που οι αναμνήσεις θα τους συντροφεύουν για μια ζωή. Σε μια χώρα σαν την δική μας τα έθιμα περί γάμου είναι πολλά και με διάφορους τρόπους δηλώνουν το χαρμόσυνο γεγονός. Πέρα από τα πάρτυ πριν τον γάμο υπάρχουν πολλά έθιμα γάμου στην […]\nΉρθε επιτέλους η στιγμή που θα ανταλλάξεις όρκους αιώνιας αγάπης με το άλλο σου μισό ενώπιον των αγαπημένων σου προσώπων. Τα έχεις τακτοποιήσει όλα και σου μένουν οι μπομπονιέρες γάμου. Αλλά πως να το κάνουμε, έχεις γεννηθεί για να ξεχωρίζεις για αυτό θέλεις κάτι μοναδικό και πρωτότυπο! Σου έχουμε τη λύση και είναι φανταστική! Τι […]\nΔημοσιεύτηκε 07/01/2020 07/02/2020 by eli tsiri\nΤα λουλούδια παίζουν πολύ σημαντικό ρόλο σε ένα γάμο γιατί του δίνουν χρώμα και αέρινο στυλ. Μια πρόταση, λοιπόν, είναι να επιλέξεις φλοράλ μπομπονιέρες γάμου δίνοντας έτσι ρομαντικές πινελιές στο γάμο σου πάντα με φινέτσα και κομψότητα. Εμείς σου έχουμε μερικές ιδέες για μπομπονιέρες γάμου χειροποίητες που θα κλέψουν την παράσταση. Μπομπονιέρες γάμου με γυάλινο […]


MEDISPIN: Σκοτωμός μεταξύ Πατούλη –Βαρνάβα!\nΌλο το παρασκήνιο της μεγάλης κόντρας\nΠόλεμος χαρακωμάτων μεταξύ του προέδρου του Ιατρικού Συλλόγου της Αθήνας Γ.Πατούλη και του μέχρι πρότινος προέδρου των νοσοκομειακών γιατρών Δ.Βαρνάβα.\nΟ ένας Δεξιός. Ο άλλος Αριστερός. Οι δύο άνδρες ποτέ δε φαίνεται να είχανιδιαίτερες συμπάθειες μεταξύ τους.\nΗ όλη υπόθεση ξεκίνησε όταν ο Δ.Βαρνάβας επιτέθηκε εναντίον του Γ.Πατούληεπειδή τοποθετήθηκε για το θέμα της ελονοσίας αλλά και για το νοσοκομείο Σαντορίνης.\nΚαι τα πυρά του προέδρου του ΙΣΑ κατά του τέως προέδρου της ΟΕΝΓΕσυνεχίζονται: «Ο στρατευμένος συνδικαλιστής κι αποτυχημένος πολιτευτής τουΣΥΡΙΖΑ , έχει αναλάβει εργολαβικά να συκοφαντεί όποιον τολμά να αμφισβητήσει την πολιτική που εφαρμόζει η σημερινή πολιτική ηγεσία του Υπουργείου Υγείας.\nΜέσα από τη συγκεκριμένη ιστοσελίδα, ο συνδικαλιστής – ορντίναντσα των πολιτικών του «αφεντικών» επιτίθεται με ανυπόγραφα τις περισσότερες φορές άρθρα, σε όσους αντιτίθενται στις πολιτικές της σημερινής Κυβέρνησης στον κρίσιμο τομέα της υγείας».\nΜάλιστα η Ένωση των Νοσοκομειακών Γιατρών της Αθήνας και του Πειραιά (ΕΙΝΑΠ)υποστήριξε την επιχορήγηση του ΠΑΜΕ έπειτα από απόφαση της νυν ηγεσία της ΟΕΝΓΕ. Να σημειωθεί ότι στο ΔΣ της ΕΙΝΑΠ υπερισχύει η γαλάζια παράταξη.


Κάθε μέρα 20 παιδιά και έφηβοι στην Ευρώπη πεθαίνουν από καρκίνο ~ ΒΙΟΛΟΓΙΑonline.gr\nΚάθε μέρα 20 παιδιά και έφηβοι στην Ευρώπη πεθαίνουν από καρκίνο\nΚάθε μέρα περίπου 20 παιδιά και έφηβοι πεθαίνουν από καρκίνο, ενώ καταγράφονται κάθε χρόνο 35.000 νέες περιπτώσεις καρκίνου σε παιδιά και νέους (15.000 σε παιδιά κάτω των 15 ετών και 20.000 στους νέους 15-24 ετών), στην Ευρώπη. Ένα παιδί σε κάθε 600 νέες γεννήσεις θα αναπτύξει καρκίνο πριν τα 20α γενέθλια. Το ενθαρρυντικό είναι ότι το 80 % μπορεί να ιαθεί με συνδυασμένη θεραπεία. Σήμερα, 300.000-500.000 κάτοικοι της ΕΕ είναι επιβιώσαντες από καρκίνο παιδικής ηλικίας.\nΠαρά τη σπανιότητα του, ωστόσο, αποτελεί σοβαρό πρόβλημα δημόσιας υγείας και όπως εξηγεί ο κ. Πουρτσίδης, όχι μόνο λόγω της άσχημης κατάληξης που μπορεί να έχει αλλά και εξαιτίας της σοβαρής επίδρασής του στο παιδί, τους γονείς και το άμεσο περιβάλλον συγγενών και φίλων. Παραμένει, άλλωστε, η πρώτη αιτία θανάτου από νόσο μετά τη βρεφική ηλικία και η δεύτερη σε συχνότητα αιτία θανάτου στις αναπτυγμένες χώρες μετά τα ατυχήματα και τις αυτοκτονίες στους εφήβους, παρά τη σημαντική πρόοδο που έχει συντελεστεί στη διάγνωση, θεραπεία και έκβαση.\nΤο μήνυμα της ΕΕΠΑΟ για την φετινή Παγκόσμια Ημέρα Σπάνιων Παθήσεων είναι: «Οι σπάνιες παθήσεις απαιτούν εξίσου την προσοχή και τη φροντίδα μας».


Δευτέρα, 19 Ιούλιος 2021 11:23\nΜια από τις σημαντικότερες προσωπικότητες στην ιστορία του ελληνικού τραγουδιού, ο Τόλης Βοσκόπουλος έφυγε σήμερα από τη ζωή, σε ηλικία 81 ετών.\nΟ Τόλης Βοσκόπουλος γεννήθηκε στις 26 Ιουλίου του 1940 στον Πειραιά (Κοκκινιά). Ήταν το εικοστό παιδί μιας πολυμελούς οικογένειας Μικρασιατών προσφύγων. Οι 19 αδελφές που προηγήθηκαν ήταν και η αφορμή που έκαναν τον πατέρα του να συνεχίζει να κάνει παιδιά μέχρι να αποκτήσει ένα γιο. Ώσπου τα κατάφερε. Εκείνο που δεν κατάφερε ο Σμυρνιός πατέρας του ήταν ο μικρός Τόλης να συνεχίσει την παράδοση στο μανάβικό που ο ίδιος, με πολύ κόπο, είχε δημιουργήσει.\n«Όταν γεννήθηκα, και ο πατέρας μου πέτυχε επιτέλους το πολυπόθητο αγόρι, έτρεξε κι έβγαλε κάρτες και άλλαξε και την ταμπέλα στο μαγαζί που έγινε: Χαράλαμπος Ιωάννου Βοσκόπουλος και Υιός. Ήμουν πάντα μαζί του στη Λαχαναγορά, και στα ταξίδια και τις εμπορικές συναλλαγές του. Όμως έβλεπα πως δεν μου πήγαινε αυτή η δουλειά. Από κάτι μπουλούκια που ερχόντουσαν στην Κοκκινιά, με τον Ζαζά, τον Κοκοβιό και άλλους είχα ξελογιαστεί κι ήθελα να ασχοληθώ με το θέατρο. Γύρω στα 15 δεν άντεξα και του το είπα. Περίμενα πως θα με σφάξει. Θεατρίνος ο γιος του Λαχαναγορίτη; Και τότε μου λέει: “ Πάμε”. Και χωρίς να ξέρω για πού τραβάμε, με πηγαίνει στο Εθνικό Ωδείο του Καλομοίρη, που είχε και θεατρικό τμήμα. Τότε είναι που πρωτοβγαίνω απ’ την Κοκκινιά και βλέπω την Αθήνα. Δεν μπορούσα να το πιστέψω. Στην επιστροφή, μου λέει: “ Για να μην μου παραπονεθείς καμιά φορά ότι ήθελες αυτό να γίνεις κι εγώ σε εμπόδισα”. Αυτά μου είπε ο σοφός πρόσφυγας πατέρας μου και τον ευγνωμονώ. Και κάθε φορά που βγαίνω στη σκηνή, ακόμα και σήμερα που πλησιάζω τα 80 μου χρόνια, τον φέρνω στο μυαλό μου και λέω μέσα μου: “ Κοίτα τώρα”» είχε δηλώσει ο Τόλης Βοσκόπουλος στη συνέντευξη Τύπου για την παρουσίαση της συναυλίας του στο Ηρώδειο το Σεπτέμβριο του 2018.\nΟ Τόλης Βοσκόπουλος είχε κάνει τέσσερις γάμους. Παντρεύτηκε πρώτα τη Στέλλα Στρατηγού (1960 - 1965), ύστερα την Μαρινέλλα (1973 - 1981), μετά την Τζούλια Παπαδημητρίου (1990 - 1996). Με την πρώην βουλευτή και υφυπουργό και νυν πρόεδρο του ΕΟΤ Άντζελα Γκερέκου, παντρεύτηκαν το 1996 στην Κέρκυρα. Απέκτησαν μία κόρη, τη Μαρία, που γεννήθηκε το 2001.